
PREFAŢĂ 


Literatura politică hu ocupă în scrisul românesc, decât 
un spațiu foarte redus. Când zicem literatura politică, 
ne gândim — de sigur — întâiu la politica tării noastre. 
Câteva volume de discursuri, câteva broşuri de propa- 
gandă — iată tot materialul, care stă la îndemâna cui 
caută o orientare. Căci, fireşte, nu putem socoti ca lite- 
ratură politică manifestele electorale şi polemicile de cali- 
tate inferioară, 

Absența acestui gen nu se poate explică prin inferio- 
ritatea politicei. Dacă astăzi, parlamentul trece printr'o 
criză acută, apoi în trecut am avut personalități, vrednice 
de-o atentă cercetare. N'au lipsit oameni de Stat; — 
dar au lipsit scriitori politici. IN'au lipsit curentele sociale ; 
— dar au lipsit cercetătorii lor. 


* 
4% * 


Poate că n'ar fi excesiv, dacă am afirmă că absența 
acestei literaturi — atât de profund necesară orientării 
cetăţeneşti — este în oarecare măsură, şi consecința lipsei 
de contact dintre vieața politică a ţării noastre şi vieoța 

politică mondială. Pe când în Occident se invederează 
o permanentă preocupare de tot ce se petrece aiurea, 
de tot ce se petrece în Statele mari și de tot ce se petrece 
în Statele mici; pe când acolo se produce o continuă cir- 
culațiune a ideilor politice; la noi nici una dintre marile 
idei, care fecundează spiritul omenesc, nu răsbate decăt 
— deformată — în pripite articole de gazetă. 
Monografia de fată cată să fie un capitol dintr'o 
lucrare, pe care o gândim mai amplă, asupra politicei 
Franţei republicane. Ar urmă să apară, astfel: Mirabeau, 
Thiers, Rochefort, Waldeck-Rousseau, Jaures, etc... 


* 
% * 


Gambetia este, dacă nu creatorul celei de a treia 
republici, în orice caz axa, în jurul căreia se învârtesc 
toate covârșitoarele evenimente dintre 1865—1880. Re- 
prezentant tipic al micii burghezii in ascensiune, Gam- 
betta a fost unul dintre fermenţii revoluţiunii, unul 
dintre cei care au contribuit vârtos la răsturnarea im- 
periului. A fost, pentru epoca lui, un element revolu- 
ționar — ca orice fiu ori teoretician al proletariatului, 
astăzi. A fost calomniat, cum sunt calomniaţi atâția 
în zilele noastre. Și numai vremea, dând fiecăruia ce 
este al său, l-a situat definitiv, împotriva tuturor duş- 
măniilor meschine, în fresca elor mari... 

N'a fost de sigur, un prea profund cugetător social. 
A fost, mai mult, un om de acțiune. Deaceea, mono- 
grafia ce urmează 'nu este analiza unui sistem de gândire, 

ci istoria unor fapte. Dar din tot ce a scris, din tot ce 
a vorbit — se desprinde o destul de precisă teorie a 
democraţiei naţionale — o teorie care s'ar pute, cu mult 
folos, integră în cele câteva idei politice, cari circulă 
și la noi. Această democraţie națională excludea deopotrivă 
şovinismul şi dominațiunea burgheziei. Gambetta trăgea 
ultimele concluzii ale noțiunii democrație. Dacă acest 
cuvânt, de atâtea ori luat în deşert, stârnește oarecare 
neîncredere, este din pricină că implică ideea de stăpânire 
tiranică a clasei avute, într'un regim de libertate poli- 
tică. Gambetta a izbutit să dea acestei vorbe sensul cel 
mai pur. Vina dewațiunilor, care se cunosc, nu-i revine 
lui Gambetta... 
* = * 

Dar Gambetta, pentru noi, apare într'o lumină par- 
ticulară și dintr'un alt punct de vedere. El este unul 
dintre primii oameni politici ai Franţei, care ne-a cunoscut 
de aproape ţara. După ce a cercetat aceste locuri în 1868, 
— adică atunci când la Paris nimeni nu ştiă nici măcar 
poziția pe hartă, a Româmei — Gambetta, intr'o cores- 
pondență politică recent publicată, se dovedeşte un cunos- 
cător al problemei românești, un profet al alianţei franco- 
ruse! şi al întregirii României, prin desmembrarea Austro- 
Ungariei. Cine ştie câți amici avea Austro-Ungaria 
în Franța chiar după declararea răsboiului mondial !), 


1) E de ajuns să spunem că, în 1917, după ce Ro- 
mânia făcuse cumplita jertfă de sânge, s'a tratat pacea 

acela va şti să preţuească şi simpatia, pe care o dovediă 
Gambetta incă din 1877 poporului românesc, şi marele 
lui geniu politic... 


Iulie 1923 T. B. 








separată cu Austro-Ungaria, fără desmembrarea acesteia, 
adică fără satisfacerea justelor revendicări ale României 
şi ale Serbiei. O mărturisește primul-ministru al Franţei 
din acel moment, Ribot. (Alexandre Ribot: «Lettres A 
un ami: Souvenirs de ma vie politique». Paris, 1924, 
ed. Bossard, pp. 265 —279). 


www.digibuc.ro 





CAHORS 


www.digibuc.ro 


I 
COPILĂRIA LUI GAMBETTA 


In Cahors, un orășel tăcut, liniștit, monoton din sudul 
Franţei, trăiă Joseph Gambetta, patronul băcăniei 
«Bazarul Genovez). Magazinul eră situat în piaţa Cate- 
dralei, iar locuinţa băcanului Gambetta eră în Strada 
Liceului: o căsuță modestă, în care nu străluciau nici 
inutilitățile plăcute ale bogăției, dar nu te întristau nici 
lipsurile unei existențe sărace. 

Joseph Gambetta nu câștigă prea mult, la tejgheaua 
«Bazarului Genovez). Dar câştigă destul pentru ca, chib- 
zuindu-și cheltueala, să poată trăi cumsecade. Deși nu 
făcuse alte studii, decât cele din şcoala primară, Gam- 
betta aveă o cultură puţin obișnuită pentru un negustor. 
El cetiă pe Voltaire, aveă oarecare curiozitate pentru 
vieața politică și aparțineă — cum eră şi firesc pentru 
un burghez în 1835 — partidului democrat, Prin mintea 
lui destul de agilă, prin firea lui blândă — deşi avea 
clipe de iuţeală — prin cultura lui chiar, Joseph Gam- 
betta se bucură de parecare prețuire, în Jumea din 


9 


www.digibuc.ro 


Cahors. In 1837, el se căsătorise cu fata unui farmacist 
din Caussade, d-ra Maria Massabie, ființă delicată și 
de o rară bunătate. 

In primăvara anulu: următor — în ziua de 3 Aprilie 
1838 — Maria şi Joseph Gambetta avură un copil: pe 
Lton-Michel, a căruia pripită venire în lume înveseliă 
sufletele celor doi părinți, îngreuind totuș vieața nouei 
gospodării din modestul apartament de pe Strada Li- 
ceului. 


* 
L * 


Este o deprindere a biografilor de a descoperi în copi- 
lăria oamenilor mari, a cărora vieață o cercetează, amă- 
nunte, care le-ar prevesti geniul. E, în această deprin- 
dere, ceva din nemărginita dragoste paternă, care face 
pe fiecare părinte să vadă, în întâiele treziri la înțele- 
gere ale copilului, semne de excepțională intelige iță sau 
de distinse înclinări. 

Copilăria lui Leon Gambetta, în ciuda unora dintre 
prea entuziaştii săi biografi, a fost copilăria obișnuită 
fiilor de negustori. Tatăl său fiind ocupat la tejsheaua 
«Bazarului Genovez:, Leon eră firesc să se apropie 
mai ales de mamă-sa, care-l înconjură cu o iubire ne- 
țărmurită. Scăpând de sub supravegherea tatălui, car 
este — totdeauna — mai apăsătoare, Leon alergă la 
joacă, în tovărășia prietenilor de-o seamă cu el, 

Bolnăvicios și sburdaluic, Leon Gambetta suferi de-o 
grea boală de stomac, când aveă abiă opt ani, boală care 

l-a urmărit, apoi, toată vieaţa. Trei ani mai târziu, pri: 
vind cum un lucrător cuţitar puneă un mâner la un cuțit, 
o sfărîmătură de oțel îi sări în ochi. La început, lucrul 
părui fără importanță, Dar rana se agravă. Işi pierdii 
ochiul atins. Iar la douăzeci și nouă de ani, Leon Gam- 
betta, fu silit să se supună unei grele operaţii, ca să-şi 
“salveze ochiul sănătos, primejduit de cel bolnav... 

Joseph Gambetta simțiă prea bine că nu poate pri- 
vegheă vieața copilului lui, Simţiă, iarăș, că nevastă-sa 
este prea îngăduitoare cu Lon. Atunci, fiindcă Leon 
învățase să scrie și să cetească la Petits Carmes, în cei 
patru ani cât frecventase cursurile aci, adică dela vârsta 
de cinci ani (1843) până la vârsta de nouă ani (1847) 
tată-său se decisesă-l înscrie în internatul seminarului 
dela Montfaucon, fiindcă liceul din Câhors nu aveă 
internat, 

Aci, Lton Gambetta învâță patru ani: dela 1847 
până la 1851, 

Vieața orânduită şi traiul în aer liber îl însănătoșiră. 
Iar atmosfera mistică a seminarului provincial, con- 
tribui ca să-i desvolte fantazia, țărmurindu-i stinghe- 
ritor libertatea. a 

In 1851, Leon Gambetta intră în cursul superior al 
liceului din Cahors. Abiă acum începu să-și desvălue 
anumite înclinări. El se distinse în studiul literaturii şi, 
mai ales, al literaturii antice, Forma retorică, pe care o 
îmbracă aproape totdeauna literatura aceasta, îl încântă. 

Eră fermecat, cu deosebire, de Cicero şi Demostene, 

Avei deasemenea o frumoasă pasiune pentru istorie, 
Il interesă trecutul: — amănunte asupra marilor câr- 
muitori şi ciocnirile de idei din vremea marilor revo- 
luţiuni sociale. Tot acum își învederează şi. tempera- 
mentul de luptător. In conflictele inevitabile dintre 
profesori şi elevi, Gambetta se amestecă, sa agită, 
vorbeşte, îndeamnă, dovedind un suflet pasionat şi o 
înaltă mândrie. 

Dar toate acestea nu sunt pentru Gambetta decât 
un prilej de a se manifestă. De fapt, el se simte 
mult superior colegilor lui şi are cu totul alte pre- 
ocupări. Adeseori, lipsind dela şcoală, se duce la Palatul 
de Justiţie. Se strecoară timid şi nerăbdător, împins 
de o chinuitoare, dar dulce curiozitate în sălile de șe- 
dință, Ascultă pledoariile advocaţilor locali şi e fericit 
când are prilejul să-l audă pe Peric Cleophas, care 
treceă drept maestru la Cahors. 

In 1856, îşi trece examenul de bacalaureat. 


*% 
* * 


De mult, tată-său îi făgăduise să-l ducă în Italia, 
după ce va sfârși liceul. Eră un imbold, în zilele când 
Lton nu veniă cu ştiri prea bune dela şcoală. Eră una 
din acele făgădueli, cu care părinții îşi stimulează copiii 
la învățătură, Ani dearândul, Gambetta se culcase mân- 
gâind visul că Va merge în Italia, în ţara pe care şi-o 
închipuiă minunată prin prisma puternicei lui fantazii 
de om din Sud. 

„Și în adevăr, în Septemvrie 1856, Ioseph Gam- 
betta porni, cu fiu-său Lon, în Italia. | 

Călătoria aceasta avi o frumoasă înrâurire asupra 
proaspătului absolvent al liceului din Cahnrs. Ieşiă, în 
sfârşit, din lumea prozaică a orășelului natal. Treceă fron- 
tiera. Intră în Italia. Atingeă pământul lui Cicero, pă- 
mântul marelui orator, care — pentru Leon — eră icoana 
omului perfect, Cu mintea încărcată de aduceri aminte 
din literatura antică, frunzărită cu tineresc entuziasm 
în liceu, sub vraja celor mai frumoase episoade din isto- 
ria romană — din aceă istorie în care vitejia soldatului 
străluceşte alături de abilitatea politicianului, în care seve- 
ritatea censorului stă alături de desfrânarea poetului, în 
care perversiunea succede sobrietăţii și nebunia înţelep- 
ciunii — Gambetta a străbătut pământul Italiei, a ză- 
bovit la umbra ruinelor glorioase, a privit palatele me- 
dievale și s'a încălzit sub soarele sudului... 

Un orizont nou se deschideă fostului elev al liceului, 
Cu ziduri mohorite, din Cahors. Altă lume se iviă înain- 
tea ochilor lui mirați. Fantazia lui — cate a fost, poate, 
cel mai puternic dar al firii — memoria lui, care mai 
târziu — a minunat pe toți prietenii politici — adunau, 
înregistrau și creşteau până la grahdios o sumă de amă- 
nunte pitoreşti, o sumă de priveliști splendide. 

Bătrânul şi copilul vizitează rând pe rând Montpellier 
şi Aigues-Mortes. «Am văzut marea pentru prima dată 
— spune Gambetta; — este de sigur priveliştea cea 
mai măreață, între cele mai frumoase pe care le oferă 

natura). La Marsilia are cun tablou ameţitor şi fermecat, 
care te lasă să întrezărești minunile Italiei». Trece pe la 
Nissa, pornește către Celle, unde își vede pentru prima 
dată rudele — căci aici se născuse Joseph — vizitează 
câmpul de bătaie dela Montenotte: «Aici Bonaparte a 
făcut minuni, spune Gambetta. Aici a cucerit gloria şi 
Italia. Ai crede, înainte de-a vedeă ţinutul acesta, că 
Bonaparte e un mare tactician, Dar după ce ai văzut 
teatrul luptei, îți vine să spui : «Eră zeul răsboiulu». 

Joseph şi Leon ajung la Genua şi Turin, Apoi, se în- 
torc prin Alpi, Savoia, Grenoble și L.yon!). 


, 
* 
* x» 


Intors la Cahors, Joseph Gambetta hotărt ca Leon 
să rămâie în «Bazarul Genovez». Cheltuise destul... Bă- 
iatul învățase deajuns... 

Maria Gambetta — dimpotrivă — vrea să-și trimită 
copilul mai departe la învățătură... e 

Urmară săptămâni agitate în «bazarul» din Cahors, 
Lon, nai ales după călătoria în Italia, nu voiă cu nici un 
chip să rămână acasă. Discuţii, certuri, amărăciuni,,. 
Maria Gambetta se plânse câtorva cunoscuți. Primarul 
din Cahors şi alți câțiva «notabili» ai orășelului, cari ve- 
niau la «bazar» pentru cumpărături, aflară marea des- 
nădejde a tânărului Leon, care vedeă naufragiul tragic 


1) Paul Deschanel: «Gambetta», ed. Hachette, Paris, 
1920, pp. 11 şi 12, 

al visurilor lui de mărire... Cu toții începură presiuni 
asupra lui Joseph Gambetta, care se încăpățină însă în 
hotărîrea lui... Alte discuţii, alte certuri, noui îndurerări... 

In sfârșit, Joseph se învoi. Il va trimite la Universi- 
tatea din Toulouse. Dar Leon vrea să meargă la Paris, 
Luptător, el vrea să dea lupta în plin... 

Cu multă greutate, conveni Joseph asupra acestui plan. 
La Paris, vieața eră mai scumpă decât la Toulouse! Şi 
mai ales, Parisul eră, pentru bătrânul provincial, un 
«raş infernal, unde în fiecare ungher pândiă o ademe- 
nire sau 0 primejdie... 

Lon se îndatori să se îndestuleze din cei o sută de 
franci, pe care-i va primi lunar din tejgheaua «Bazaru- 
lui Genovez) din Cahors. Cât despre ademenifi, Leon 
dădu cele mai hotărite asigurări că nu-l vor clinti din 
cale... 

Şi astfel, la 20 Ianuarie 1857, Leon Gambeita desciu- 
deă în Paris... 


II 


GAMBETTA STUDENT 


Fără îndoeală, Parisul din 1857 nu eră Parisul, pe 
care şi-l închipuise Gambetta, în reveriile dela Cahors. 

Iată cum îl Zugrăveşte ]. ]. Weiss, care a trăit în îm- 
prejurările deatunci: 


15 


www.digibuc.ro 


«In 1852, libertatea de care Franţa se bucurase vreme 
de treizeci de ani, păreă pierdută deapururea; abso- 
lutismul monarhic apăsă asupra generațiilor noui, ne- 
vinovate de greşelile, cari provocaseră triumful acestui 
absolutism. Spre 1859, ne-am ridicat, o elită de tineri, 
hotăriți să facem să ni se înapoieze și să ne reluăm bunu- 
rile, cari ne fuseseră smulse. Jertfeam acestei opere pa- 
triotice tinereţe, avere, viitor; lupta aceasta pentru re- 
învierea tinereţii înfrânte a fost, prin dificultatea efor- 
turilor şi prin spiritul de conducere, una din cele mai 
frumoase, din câte pomeneşte istoria politică a popoa- 
relor moderne 1). 

Iar, mai departe, Weiss descrie împrejurările, în cari 
s'a dat această luptă: 

«Ocupația de opozant nu eră, însă, atunci, dintre cele 
mai vesele, nici datoria jurnalistului independent nu eră 
semănată cu prea multe flori. 'Totul eră împotriva noa- 
stră» 2), 

Iar mai jos: 

«Când încercai, în altă parte decât la Paris, să emoțio- 
nezi pe alegători în numele libertăţii, culegeai tocmai bine 
1500 de voturi. Dacă un jurnal publică vr'un articol 
al unuia dintre noi, eră suprimat a doua zi. Goniţi dela 
un jurnal la altul, neobținând nici măcar permisiunea 


1) ]. ]. Weiss: «Combat constitutionnel», Paris, Char- 
pentier, 1893, p, 224. 
2) ]. ]. Weiss: op, cit. p. 224. 

de a vorbi în public despre Corneille și despre Ra- 
cine, suspectați dacă încercam să ne grupăm într'un 
cerc literar, ca, de pildă, le Nain jaune, mu trăiam 
numai în sărăcie; ci trăiam, noi și familiile noastre, 
în mizerie, Ca și bărbierul lui Midas, n'aveam decât 
trandafirii drept confidenți ai lucrurilor, care ne nă- 
bușiau; în adevăr, eră acelaş lucru dacă povestiam 
durerile noastre trandafirilor, sau dacă le răspândiam 
departe, în limbi barbare pentru noi, unul dintre noi 
în jurnalele din Olanda, altul în «Blaetter» din Augs- 
burg sau Hamburg, celălalt în jurnal ele engleze, al 
patrulea chiar în revistele portugheze, cari apar în 
mijlocul lui Pampas 1). 

D-1 Paul Matter, adaugă și d-sa câteva trăsături pu- 
ternice acestui tablou: 

«În anii aceştia ai imperiului absolut, orice manifestare 
a gândirii eră cu neputinţă, tribuna Camerei suprimată, 
întrunirile publice interzise, cursurile şi conferințele re- 
duse la o discretă prudență, presa îmbotnițată: vieata 
publică eră mărginită în cafenele, Cafenelele se îm- 
mulțiseră: cafenelele politice, în care cu voce groasă, 
dar supravegheată, se modifică harta Europei şi se 
revizuiă constituţia; cafenele literare, fiecare având câte 
un om mare, Scholl sau' Barbey d'Aurevilly; ca- 
fenelele cartierului latin, unde tinerimea exuberantă 
își cheltuiă, în mari străluciri de voci, seva care musteă 


1) J. ]. Weiss: op. cit. pp. 224 225. 

şi unde această tinerime învăţă vieața, în ciocnirea idei- 
lor 1). 
Acesta eră Parisul din 1857. 


* 
% % 


Gambetta şi-l ânchipuişe aitfei. In singurătatea dela 
Cahors, el vedeă un Paris, în care lupta se puteă duce 
pe față, deschis. Un câmp larg de activitate. Un ogor, 
în care fiecare îşi puteă trage brazda lui. Intruniri, în care 
să poată vorbi. Jurnale, în care să poată scrie. In sfâr- 
Șit, nenumărate prilejuri de a se :nanifestă,. 

Din primele zile însă, el găsi toate porțile închise. Nu 
numâi că nu se puteă manifestă, dar nu puteă urmări 
nici măcar manifestările altora. Câteva cursuri la Sor- 
bona, câteva procese interesante la Paiatul de Justiţie. 
Atât, Dar atât eră prea puțin, pentru un tânăr mânat 
de dubla pasiune de a află și de a spune şi altora ceeace 
Ştiă. 

La toate acestea, se adăugau greutăţile băneşti. Cu 
cei o sută de franci pe lună, pe care-i primiă dela Ca- 
hors, abiă puteă plăti casa şi masa. O odaie «studențea- 
scă» şi un restaurant-cârciumă. Nici teatru, nici cărți, 
Cărțile le găsiă totuș în bibliotecile publice... 

Noui discuţii, cu bătrânul Joseph. De astădată, prin 
scrisori. Gambetta scrie pagini nesfârşite, îndemnuri, 


1) P, Matter: «Gambetta», ed, Payot, 1923. Patis, 
PP. 19 20. 

rugăminți, făgădueli. Patronul «Bazarului Genovez» 
se înduplecă şi, din când în când, mai trimite câte ceva 
lui fiu-său. 

In acest timp, Gambetta urmează cursurile facultății 
de drept. Nu cunoaște mai pe nimeni. Iar prietenii îi 
vine greu să lege, la iuțeală, în forfoteala uluitoare a Pa- 
risului. ui 

După ce trece examenul întâiu, se întoarce vara acasă, 
la Cahors. 

In toamma aceluiaș an se reîntoarce la Paris. Se reîn- 
toarce — par'că — cu mai multă putere de muncă, cu 
mai multă dorință de a şti, de a află. Ceteşte. Ceteşte 
mult și felurit. Aceste lecturi variate au contribuit 
mult în colorarea diversă a strălucitului său talent ora- 
toric. Gambetta studiă dreptul şi eră pasionat pentru 
politică. Dar lecturile lui nu s'au îngrădit între aceste 
două specialități. Literatura clasică franceză şi litera- 
tura nouă îl interesau în gradul cel mai înalt. 

Ceteşte cu pasiune pe Proudhon, despre care spune; 
«nu există o minte mai bărbătească; acestui spirit, îi 
datorez mai mult decât oricui). Auguste Comte, prin 
aceea că nu concepe progres fără ordine, îl influen- 
țează adânc 1), Gambetta vede dezordinea din ţară 
sub imperiu. El înțelege necesitatea unui guvern pu- 
ternic. Admiraţia pentru pozitivismul lui Comte, Gam- 
betta și-o mărturisește şi mult mai târziu. Astfel, în 


1) Paul Deschanel: op. cit. p. 18. 


19 


www.digibuc.ro 


discursul său dela 12 Decemvrie 1870, Gambetta va 
spune despre Comte, că este «cel mai puternic cuge- 
tător al veacului». 

Dar cu literatura lui Racine, Corneille, Shakespeare 
şi cu filozofia lui Comte, un viitor om de Stat nu şi-a 
încheiat cultura. Gambetta studiază istoria politică, ur- 
măreşte marile desbateri din trecut, cetește cu pasiune 
discursurile oamenilor politici. 

Aci întâlneşte însă un complex de chestiuni finan- 
ciare şi economice. Gambetta caută să se inițieze. Ceteşte 
tratate de economie, de finanţe. Işi ia note. Şi scrie, Scrie 
mereu. S'au găsit lucrări întregi, făcute în aceşti ani de 
universitate asupra subiectelor celor mai diferite: dela 
critică literară până la chestiunea impozitelor.  Scrise 
cu gândul de a le publică ș Hotărit, nu. Gambetta cu- 
noşteă acum situaţia. Ştiă că nici un editor nu va avea 
curajul să publice o lucrare revoluționară asupra si- 
stemelor de impunere fiscală. Gambetta lucră «pentru 
imai târziu»). Se pregătiă pentru cariera de om de Stat. 
Cu un optimism neclintit, el ştiă că va veni o clipă, când 
Franţa va aveă nevoie de el. Pentru clipa aceea se pre- 
gătiă, cetiă, se informă, vorbiă... 

«Da, vorbiă, 

Intrase și el în cafenelele studenţeşti. Işi făcuse câțiva 
prieteni sau, mai de grabă, câţiva cunoscuți: Roche- 
fort, Alphonse Daudet, Adrien Hebrard, Clement Lau- 
rier și alții... Aci, seri întregi vorbeşte. Despre orice. 
Despre ultima carte cetită, despre ultima conferință 

auzită, despre ultimul svon politic, Ei se remarcă în car- 
tierul latin prin impetuozitatea verbului, prin diversi- 
tatea preocupărilor, prin atitutinea sa autoritară. 

Politica îl cucereşte zi cu zi. În scrisorile către tată- 
său, nu mai e vorba numai de amănunte meschine 
asupra vieţii cotidiane. In forme voalate, căci cenzura 
lucrează, Gambetta îi comunică bătrânului Joseph, tot 
ce face, tot ce aude și impresia din ce în ce mai certă că 
«dansăm pe un vulcan» !). 

In strânsă prietenie numai cu republicanii, Gam- 
betta începe să scrie din când în când câte un articol la 
Opinion nationale. In acelaş timp, dă câteva lecţii par- 
ticulare; Dar toate acestea îi aduc câștiguri minime... 

Infrângând toate dificultățile, Gambetta își ia licența 
în drept în Ianuarie 1860, 

In pragul vieții, Gambetta scrie bătrânilor din Ca- 
hors aceste rânduri profetice: 

«Drumul e larg deschis înaintea noastră. 

«Trebuie să purcedem hotărît, cu capul sus și să lup- 
tăm. Eu sunt gata... Oh! ce nerăbdător sunt să pledez! 
Limba îmi arde. Mi-e frică să nu-mi fie frică — cum 
ziceă Montaigne. 

«Când va veni Ziua asta frumoasă? Cetesc, recitesc 
pe maiştrii cuvântului. Invăţ. Mă duc la teatru şi la Pa- 
latul de Justiţie. Caut lecţii şi modele. De ce să-ți ascund, 
»unul meu tată Ambiţia mă mistue. Dar, la urma 


1) Scrisoarea din 9 Iunie 1859. 

urmii, ambiția nu e o crimă! Orgoliul e o forţă, iar cu 
munca drept pârghie și sub pintenul nevoii, ce nu poate 
face un tânăr înflăcărat, cinstit, care are drept pildă 
vieața părintelui său $). 

.“. 

Licenţiat, Gambetta şovăe. De o parte, profesorii 
care îl îndeamnă către profesorat. De altă parte, tatăl său, 
care îl sfătuește stăruitor să vină ca avocat la Cahors?). 
Iar el, ajutat de mamă-sa, vrea să rămână la Paris. 

Se înscrie la doctorat. 

Dar nevoile de fiecare zi sunt tot mai mari. Câştigu- 
rile aceleași. Atuncif Imprumuturi. 

Bătrânul Joseph, patronul «Bazarului Genovez» află. 
Urmează un schimb de scrisori violente. Tatăl — fu- 
rios. Fiul — jignit. În una din aceste scrisori, în Oc- 
tomvrie 1860, Gambetta scrie: 

«N'am muncit totdeauna cu regularitatea pendulei. 
Dar în aceste accese, în aceste febre ale muncii, pe care 
le-am avut — îți jur — şi nu mă înșel de fel — 


1) Scrisoarea dela 27 Februarie 1860. Doi ani mai 
înainte, în ajun de a asistă la marele proces Orsini, 
Gambetta cu acelaş sănătos optimism scriă la Cahors: 
«De opt zile îmi prepar urechile, sufletul, memoria 
(pentru proces). O! viitor!... când voiu puteă să-mi 
prepar și cuvântul... 

) Paul Deschanel: op. cit. p. 14. 

în aceste vârtejuri de febră stidioasă, eu am agitat mai 
multe idei, am învățat mai mult și am reţinut mai mult, 
decât alţii, cu munca lor zilnică, orânduită, dar slabă 
și sgârcită. 

Cu drept cuvânt adaugă biograful lui Gambetta, d-l 
Paul Matter: «Adevărat; Gambetta se judecă bine», în 
această scrisoare 1). 

La primul examen de doctorat, cade. 

Se întoarce la Cahors. 

Bătrânul Joseph e necăjit. Leon, trist, Maria, îndure- 
rată. Alte discuţii, alte certuri, alte tristeţi... Joseph 
Gambetta ar vrea ca fiu-său să vină avocat la Cahors. 
Leon simte că asta ar însemnă o dezertare din lupta cea 
mare, din lupta cu Parisul... 

Aceiași prieteni, plătind cumpărăturile la «cassa» 
«Bazarului Genovez», șoptiau în urechea patronului 
aceleași îndemnuri: «trimite-l la Paris»... 

Abiă în Ianuarie 1861, Joseph se înduplecă. Gam- 
betta plecă la Paris. Nu singur. Ii trebuiă o supraveghe- 
toare: bătrâna lui mătuşă — ctante Jenny») — îl însoțiă 


* 
* % 


Jenny Massabie eră sora Mariei Gambetta; — o bă- 
trână bună şi iubitoare. Venind la Paris, ca să-și prive- 
gheze nepotul, ea a rămas lângă el până târziu, când 
Gambetta ajunsese om de Stat... 


) Paul Matter: op. cit. pp. 25—26. 

In iarna anului 1861, se instalează într'un apartament 
sărăcăcios din Str. Vavin. Bătrâna abiă a putut da o în- 
fățișare mai omenească celor două odăițe, cu mobilele 
aduse dela Cahors. 

Joseph le trimiteă puţini bani și, mai mult, merinde. 

In aceste împrejurări, cu aceeaş puternică nădejde că 
va birui, Leon Gambetta depuse jurământul de avocat 
în ziua de 8 Iunie 1861. 


III 
GAMBETTA AVOCAT 


Intâii pași, în orice îndeletnicire sunt anevoioşi. In 
avocatură, mai mult însă decât în alte îndeletniciri. 

Tânăr, mângâind cele mai mărețe visuri pentru viitor, 
intri în sala pașilor pierduţi, care e aceeaş în orice Pa- 
lat de Justiţie: o lume amestecată, care forfotește în sus 
şi în jos — în aparenţă fără nici un rost, fără nici o ţintă, 
în realitate înfrigurată de teama unei condamnări, de 
nădejdea unui câştig. Sunt împricinați feluriți: ban- 
cherul, care își execută o creanță, văduva care-şi reven- 
dică un drept, părintele în ceartă cu copilul, fratele în 
proces cu celălalt frate, pentru bani și pentru ambiţii... 
Printre ei, sunt avocaţii: avocaţii tineri, generoși în 
dibuirile lor, romantici în concepția lor asupra «sfân- 
tului drept de apărare», avocaţii începători, care îmbră- 
țişează fără ştiinţă, dar cu o puternică pasiune prima lor 

cauză — acei (stagiari) cari urmăresc întâiul proces cu 
patima cu care urmăreşti o femeie frumoasă 1). Pe ei, îi 
interesează «speta», îi pasionează «cazul psicologic», iar 
onorariul rămâne pe planul al doilea. Alături de aceștia 
sunt «rataţii», avocaţii care fac din această nobilă artă, 
o meserie de rând. Ei pledează fără talent, fără îndemâ- 
nare — sec şi uniform — cum funcţionarul înregi- 
strează hârtiile, în condica cea mare: nici emoție, nici 
umbră de înflăcărare, nici măcar un cât de palid interes 
sufletesc nu pun în apărarea cauzei. Își îndeplinesc, 
mai mult sau mai puțin conştiincios, o datorie şi atâta 
tot. Aceștia sunt marea majoritate: avocaţii-funcțio- 
nari. Prin gloata aceasta, în care se ciocnesc cele mai fe- 
lurite interese şi se încaeră cele mai variate ambiţii 
trec — măreţi, solemni, disprețuitori — «maiștri»... 
Sunt marii avocaţi, cu reputația de mult statornicită. 
Unul «civilisty pledează ușor, abil, fără patos, dar cu o 
rară bogăție de argumente și cu o logică strânsă. 
Aitul «penalist: e marele orator, jumătate literat, jumă- 
tate om de drept, care ştie că a scăpat dela ocnă atâția 
ucigași şi că a smuls din închisoarea corecțională atâția 
defraudatori... In jurul fiecăruia, secretarii: tineri scli- 
visiţi, care simt par'că asupră-le ceva din geniul şi din 
faima 4maistrului», în adăstarea zilei când și ei vor fi 
maiștri, 

Când faci primul pas în această lume interesantă, unde 


1) Henri Bordeaux: «Le lac noir» p. 3» 

fiecare clipă înseamnă o nouă privelişte şi fiecare zi un 
nou învățământ, ești uluit. In visurile tinereții, când, 
— student — ascultai, din colțul unei săli de şedintă, 
un proces celebru, confundai avocatura cu pledoaria. 
Din întâia zi însă, cunoşti toată bucătăria» procesului: 
citații, procedură, ultima jurisprudență, banalul răs- 
puns la apelul nominal... 

Intâile luni sunt luni de decepție. 

Procesele sunt rare. Când ţi se iveşte vreunul, nu ști 
cum să-l începi, nu ști cum să-l urmărești. Fiecare de- 
ziluzie te face să privești ca un ideal prea depărtat ziua 
când vei ajunge, în fine, avocat — adevărat avocat. 
In această luptă — luptă aprigă cu sărăcia, cu dificul- 
tățile începutului, — mulți dezertează, Alţii rămân pen- 
tru totdeauna nişte bieți ratați, devin davocaţi-func- 
ționari). Puţini biruesc. Puţini au curajul, talentul şi 
statornicia necesară, ca să ajungă sus, pe culmi. 

Gambetta a fost dintre acești puţini. 


* 
* * 


Care eră baroul Parisului, în momentul când a de- 
butat Gambetta € 

Fruntaș între fruntași eră Jules Favre !),— «un Iyonez.., 
un om dela 48. Elocința lui e amplă, abundentă, sin- 
ceră, în unele momente declamatorie și bombastică. 


1) Care, dealtfel, reprezentă baroul în ziua de 8 Iunie 
3861, când Gambetta depuneă jurământul de avocat. 


26 


www.digibuc.ro 


Vocabularul lui e de o corectitudine fără cusur şi de un 
gust perfect. Dar în voia înflăcărărilor, — această elo- 
cință e lipsită de claritate». Alături de Jules Favre stau: 
Ernest Picard «un parizian, depărtat de 48 şi apropiat 
de noi. Povestitor plăcut, răutăcios, mânueşte cu ușu- 
rință fraza uşoară şi pripită»; — Emile Ollivier «avocat 
meridionaly care confundă «bombasticul cu elocința și 
amplificarea cu desvoltarea» unei idei 1). 

Vestit pentru pledoariile sale în faţa juraților este ma- 
rele Lachaud. Mai presus decât toți aceștia, stă însă 
Berryer, care putei spune cu justificată mândrie în șe- 
dința dela 14 Februarie 1868 a parlamentului că s'a îm- 
plinit un veac de când tatăl său — marele Berryer — și 
cu el au slujit magistratura, ca avocaţi, ca dauxiliari 
independenţi dar respectuoși) 2), 

Dacă am căută o caracterizare generală, dar precisă 
a elocinţei judiciare în această epocă, am găsi-o formu- 
lată astfel : 

«are pare să fie destinul elocinței judiciare Această 
elocință e — pare-se — greu primejduită. 

«În civil, idealul este de-a lumină mintea judecăto- 
rilor printr'o expunere limpede, printr'o discuție pre- 
cisă a textelor și a faptelor. Elocința a mers. până la 


1) M. Roustan: «L'Eloquence», ed. Delaplane, Paris, 
(fără an) pp. 103—105. 

» La Loi de la Presse, Bibl. Liberale, Paris, Deforge, 
(fără an) p. 201. 


27 


www.digibuc.ro 


capătul evoluției sale. Odinioară, aveă prea mult pedan- 
tism, prea multă artă. Astăzi, nu mai are pedantism, 
ceeace e bine; a redus arta până la o completă înlătu- 
rare, ceeace e supărător. Ne pare rău din punct de ve- 
dere literar: recunoaştem însă că aceasta eră o necesi- 
tate. La tribunal nu mai sunt bătălii oratorice. Sunt 
numai dueluri rapide. Scrima elegantă nu mai este la 
modă. Acum, e deajuns să loveșşti repede, drept şi bine. 
Odinioară, erau prea multe regule şi procedee. Azi, nu 
mai sunt nici regule nici procedee. , 

«In corecțional, dimpotrivă, s'au introdus regule și 
procedee. Aceste regule şi procedee au făcut din elo- 
cința aceasta, după formulă, un gen care nu mai este 
literar. Cu ajutorul unui număr de rețete, avocatul de 
Curte cu juri clădește o pledoarie, după cum în veacul 
al XVIII-lea se clădiă o tragedie. Elocința aceasta este 
destinată banalității şi declamației» 1). 

Elocința judiciară, precum se vede, se diferențiase 
simțitor de elocinţa politică. Avocatul începuse să ple- 
deze mai mult pentru apărarea clientului său, decât de 
dragul unui discurs, 

In această atmosferă, Gambetta intră în baroul Pa- 
risului. 

Piu 


Care eră, la aceă dată — 1862 — concepţia lui Gambetta 


1) M. Roustan: op. cit. pp. II0 III. 

asupra oratorului, în genere” Este important să Pre- 
cizăm această concepţie, fiindcă Gambetta nu şi-o 
va schimbă niciodată, 

«Oratorul trebuie să fie personal, să se conducă după 
firea lui, să se supună temperamentului lui, să evite 
convenţionalul, să răsbată până în adâncul lui însuș»!). 

Ceeace Gambetta formulă ca o dogmă, eră pentru el 
o necesitate. Oratorul de temperament nu se poate su- 
strage temperamentului său, E covârşit. Se supune 
vrând-nevrând. Or, Gambetta eră un puternic tempe- 
rament. O dovedise în anii din urmă, Eră, deci, silit «să 
se conducă după firea lui», 

Dar, mai departe, Gambetta precizează: 

«Urmând o altă metodă, avocatul poate să ajungă 
la graţie, la farmec, la puritatea armonioasă, la corecti- 
tudimea academică; dar nu va fi niciodată un domina- 
tor de conştiinţe». 

Este curios cu câtă preciziune, Gambetta definind 
pe Lachaud, se defineşte pe sine. Căci mai mult decât 
orice — el a fost un «dominator de conștiințe», un domi- 
nator în sensul cel mai înalt al cuvântului, 

In adevăr, sunt oratori eleganţi, ca — de pildă— Thiers 
care, după frumosul cuvânt al lui Jules Lemattre, a 


1) Studiul asupra lui Iachaud, marele penalist, în 
rev. «La Cour d'assises» No. 2 din ro Maiu 1862, cit, 
de d-l Paul Matter, în «Gambetta» Payot, Paris, 1923 
p. 30, şi de P. Deschanel, în «Gambetta», Paris, 
Hachette, 1920, p. 17. 

ridicat «convorbirea la înălțimea artei oratorice». Sunt 
oratori, care-și cizelează fraza, care-şi priveghează forma. 
Aceștia plac, farmecă, uneori cuceresc, adesea con- 
ving, dar nu fascinează, nu domină, cum reuşesc ora- 
torii tumultuoşi, în a căror vorbire simți elanurile sin- 
cerității, simți înflăcărarea necontrolată a sentimente- 
lor, simți patima deslănțuită a convingerilor adânci. 
Este, între cei dintâi și cei din urmă, deosebirea din- 
tre farmecul, pe care-l are o femeie, fără îndoeală fru- 
moasă, dar de o frumuseţe glacială, de o frumuseţe stu- 
diată, compusă la oglindă, minuţios dar rigid — și far- 
mecul de neuitat al acelor femei de o frumusețe firească, 
spontană, inconștientă aproape. 

Gambetta a fost unul din oratorii de temperament. 
Deaceea : «s'a afirmat ca mare orator din prima zi. Na- 
tura îi dăruise toate darurile exterioare. Fără să fie înalt, 
aveă ţinută şi umeri de tribun. Capul, pe care-l da pe 
spate, aveă trăsături puternice. Aveă voce frumoasă, 
bine timbrată: toate sunetele, se auziau distinct, fără 
osteneală. Aveă gestul larg şi superbi). Şi Roustau 
adaugă o caracterizare definitivă a artei oratorice a lui 
Gambetta: ” 

„„«4 Ceva îi lipsește lui Gambetta: limba pură şi co- 
rectă. Să ne înțelegem: aceasta nu-l împiedecă de-a 
stăpâni prin cuvânt adunările. Cine s'ar fi gândit să 
releve greşelile de limba franceză, expresiunile greoaie, 


1) M. Roustan: op. cit, p. 105. 


30 


www.digibuc.ro 


întorsăturile obscure sau defectuoase, în torentul maiestos 
şi sgomotos al discursului? Când perioadele treceau 
în galop, cu coama în aer, ample și răsunătoare, cine ar 
fi notat erorile de vocabular sau de sintaxă $» 

«Dar e altceva când îi cetim discursurile, Fără în- 
doeală, este nedrept să aplicăm aceeaș regulă de critică 
cuvântului scris şi cuvântului vorbit: acesta din urmă 
e sortit tribunei, nu cabinetului de lectură. Aceasta însă 
nu împiedecă adevărul că orator prin excelență este 
acela, ale cărui discursuri rezistă încercării definitive, 
care este lectura. Discursurile lui Gambetta n'au rezi- 
stat. Acelea ale lui Demostene vor rezistă totdeauna» 1). 

Dacă  Roustan caracteriză minunat oratoria lui 
Gambetta, în micul studiu citat asupra elocinței — îm 
schimb, îi aplică o măsură greşită. Cere lui Gam- 
betta mai mult decât a vrut elsă ne dea. Gambetta, pre- 
cum văzurăm, nu urmăriă «corectitudinea academică»; 
țintiă numai să fie un «dominator de conștiințe». 
Roustan recunoaște că marele tribun «domniă» asupra 
adunărilor». Vom vedeă, când vom examină activitatea 
politică a lui Gambetta, cât de profund adevărat este 
acest lucru, Vom vedeă atunci, în câte împrejurări mari 
din istoria Franţei, Gambetta a reuşit să smulgă un vot, 
să impună o hotărire, numai prin forța cuvântului, prin 
puterea cu care «domniă asupra adunărilor». In fond, 
nimic nu este mai uşor decât să dai unui discurs aceă 


1) M. Roustan: op. cit. p. 106, 

«corectitudine academică», pe care Gambetta n'o voiă: 
câteva corecturi, aproape neînsemnate, şi discursul de- 
vine perfect. Nu-i putem face o vină unui orator, pen- 
trucă nu s'a îngrijit de acest mic amănunt. Orice orator 
de temperament poate deveni, pe calea aceasta, un ora- 
tor academic. Dar nici un orator academic, lipsit de 
temperament, nu poate aveă forța de convingere, pe 
care o au oratorii de temperament, oratorii născuți... 

Un contemporan închide portretul lui Gambetta în- 
tr'o singură frază: «D-l Gambetta e un temperament, 
un temperament încă nedisciplinat». 


% 
% % 


Aceasta eră arta oratorică a lui Gambetta: o artă pri- 
mitivă, spontană, în care nimic nu eră calculat... 

Să vedem, acum, care eră metoda lui în pledoarie, 
căci va rămâne aceeaș și în discursurile politice. 

In studiul citat mai sus, asupra lui Lachaud, Gam- 
betta spune: 

«Avocatul apucă într'o îmbrățişare herculeană toate 
elementele acuzării. L.e sfărimă, le amestecă, le lovește, 
le sguduie, le macină şi, într'o lovitură de elocinţă, le 
preface în vis şi în fum». 

Aşadar : nu lupta dusă în amănunte, nu urmărirea 
de pas cu pasa adversarului — procurorul la jurați sau 
adversarul politic în Cameră — nu minuţioasa înlăturare 
a argumentelor false, după un plan chibzuit până în 

cele mai neînsemnate detalii. Nu. Ci lovitura în plin 
atacul direct şi viguros, fără zăbavă, fără pregătiri prea- 
labile, fără întârzieri în amănunte. 

Cu drept cuvânt Norbert Billiard caracteriză pe Gam- 
betta ca avocat în chipul următor : 

«Tactica lui este să nu aibă nici o tactică» 1), 

E Pau + 

Cu aceste însușiri şi cu aceste scăderi, intră Gambetta 
în Palatul de Justiţie, 

Debutul... 

Clipa aceea emoţionantă, în care rostești primele cu- 
vinte de pe «banca apărării)... Există o întreagă litera- 
tură anecdotică asupra debuturilor diferiților avocați: 
bâlbâieli ridicole, declamaţiuni patetice, şovăiri lamen- 
tabile... Gambetta își povesteşte singur debutul într'o 
scrisoare către tatal său: 

«Imi bate inima, dar îmi bate curajos, îndrăzneţ; sunt 
nerăbdător să primesc botezul barei; niciodată nu voiu 
fi mai fericit, decât în clipa aceasta; cei dintâi pași în 
îndeletnicirea aceasta au un farmec misterios ; par'că 
ți se cutremură pământul sub picioare și par'că îţi 
vine amețeală. Vârtejul acesta seamănă cu fericirea. 
Dar vine judecata, care întărește totul împrejurul tău, 
şi te'mbarci spre țărmurile necunoscute ale viitorului. 


1) In Le Monde Judiciaire din 1866, citat de -l Paul 
Matter, op. cit, p. 36. 

«De mi-ar fi soarta prielnică», 

Aşă scriă Gambetta la 15 August 1861, adică două 
luni după ce depusese jurământul, Este — în scrisoarea 
aceasta atât de sinceră, atât de convingătoare —ceva din 
înalta încredere în sine a omului ales, aceă încredere 
în sine care se deosebeşte temeinic de îngâmfarea ne- 
roadă, precum gestul de o trufie firească al atletului se 
deosebeşte de schimonoseala celui ce ar vrea să pară 
voinicos,., 

Intrat în frământarea Palatului de Justiţie, Gam- 
betta începe prin acele «pledoarii din oficiu» care 
sunt inevitabile în cei dintâi ani!), In poliție corec- 
țională, la Consiliul de răsboiu—acolo cunoşti, în 
cele câteva cuvinte pe cari le îngăimezi emoţionat — 
“farmecul începutului». Este întâiu secretarul lui de 
Jouy «om de treabă, care l-a primit ca pe un copil 2). 
Dar aci, a găsit mai mult o clientelă comercială, pro- 
cese negustoreşti, dosare complicate, contracte, oferte 
şi contraoferte, chestiuni încâlcite şi aride. Pentru 
acestea trebuiă şi răbdare şi ştiinţă. Gambetta eră însă 
din rassa marilor nerăbdători. Iar cât despre ştiinţa, 
îşi trecuse examenele şi-atâta tot. Politica îl cucerise 
încă de pe băncile facultății, 

In 1862, Gambetta cucereşte un loc de «secretar de 


1 Henri Robert: «L'Avocan, Hachette, Paris, 1923, 
cap. «Le Bt geiaire) şi Paul Matter, op cit. p. 30. 
>) Paul Matter, op. cit. p. 31. 

conferință», care — în baroul parisian — constitue, pen- 
tru un începător, cel mai strălucit succes, 

In două prilejuri, obține izbânzi frumoase în această 
calitatea. El scrie în Februarie 1862 la Cahors, acasă: 
«Cremieux a venit la mine, mi-a strâns mâna și m'a îm- 
brățişat. S'a interesat de numele meu, m'a întrebat ce 
vârstă am și de unde sunt. Mi-a prezis cele mai fru- 
moase orizonturi din lume și m'a invitat să merg să-l 
văd regulat. Mi-au dat lacrimile; eram beat de bucurie». 

In Martie, acelaș an: «La conferența avocaţilor am 
fost aplaudat, aproape purtat în triumf. Toate cuvin- 
tele de felicitare, toate mâinile care mi se întindeau de- 
odată, erau semnul mulțumirii pentru plăcerea pe 
care o procurasem tuturora. Eram nebun de bucu- 
rie; şi bucuria dureaza încă, în clipa când îţi 
scriu... 

In Aprilie, Gambetta obține un prim succes la ju- 
rați. Iată cum se destăinueşte tatălui său: «Ce să-ți spun 
de succesele mele Ele vin precum le-am dorit... Leri, 
am obținut o achitare, care mi-a fost foarte plăcută. O 
biată bătrână eră urmărită, fiindcă pricinuise moartea 
unui copil mic, care-i fusese încredințat spre îngrijire. 
Vârsta-i înaintată, nenorocirea ei, nevinovăția, în care 
cred, mi-au stârnit cea mai vie simpatie pentru această 
bătrână. Am apărat-o cu toată înflăcărarea de care sunt 
în stare şi am avut fericirea de-a obține achitarea. Oh! 
Crede-mă, nu e sumă de bani care să ne dea senzații 
atât de dulci și atât de profunde... Iţi pastrez un astfel 

de spectacol, pentru ziua când te voiu aveă la 
Pariş) 1), 

Din înflăcărarea, cu care işi destăinueşte emoţiile, se 
lamureşte în Gambetta avocatul — marele avocat, Caci 
nu numai pledoaria îl încântă, ci și studierea dosarului 
— atunci când «afacerea e penală», Nimeni n'a scris mai 
splendid poezia dosarului, decât Gambetta în aceste 
rânduri : «Se desprinde din toate aceste hârtii îngălbe- 
nite par'că — un ațâțător parfum de înțelegere nelini- 
Ştită, care mi se urcă până la creier, care-mi dă delirul 
muncii)... 

Gambetta părăseşte pe de Jouy și intră ca secretar la 
marele Lachaud — «penalisty cu faimă. — Aci, află alte 
procese: crime pasionale, divorțuri scandaloase, ex- 
crocherii și falsuri... In anticamera lui Lachaud eră o 
lume variată; erau (cazuri interesante», Nu mai eră ne- 
gustorul, care cereă răstalmăcirea unui contract; nici 
cămătarul, care cereă plata unei datorii. Erau cei care, 
într'p clipă de orbire pătimașe, uciseseră sau cei care, 
într'o clipă de rătăcire, furaseră. 

]. ]. Weiss vorbind despre cariera de avocat a lui 
Gambetta, spune cu drept cuvânt: eră avocat (fiindcă 
trebuiă să fie ceva», dar nu-și risipiă talentul în «pro- 
cese vulgare», ci dîşi răspândiă elocința exuberantă nu- 
mai în subiectele, pe care i-le oferiă politica zilei» 2). 


1) Paul Deschanel: op. cit. pp. 16 şi 17. 
2) ], ]. Weiss: op, cit p. 309- 

In adevar, cel dintâiu proces mare, pe care l-a avut, 
a fost un proces politic: «procesul celor 54) un complot 
înscenat de poliția imperială. Intre acuzați eră şi meca- 
nicul Buette, pe care-l apără Gambetta. In fruntea apă- 
rătorilor: Cremieux, Arago, Jules Ferry, toţi avocații 
republicani. A pledă, la începutul carierei, între avo- 
caţi mari, e primejdios... Gambetta a cutezat și a câ- 
ştigat. Căci în această primă cauză importantă, cu toată 
vecinătatea sdrobitoare a celor trei maeștri, Gambetta 
a avut un succes răsunător... 

In prima parte a pledoariei, face apărarea lui Buette. 
Ii schițează vieaţa umilă, Invederează dovezile de ino- 
cență. Dar nu se mulţumeşte cu “atât: atacă — şi încă, 
atacă guvernul. «Pretindeţi că sunteţi un guvern tare! 
Nu sunteţi decât un guvern întâmplător. Compară, 
apoi, pe Buette cu Isus— naivitate romantică inerentă 
vârstei — şi incheie, arătând crucea de pe masa judecă- 
catorilor:  «Insidiatores ! Spionii polițienești! Da, 
spionii polițieneşti l-au țintuit pe cruce») 2). 

Cremieux, entuziasmat de talentul tânărului avocat 
republican, îl ia secretar, în Octomvrie 1862, îndată 
după acest proces. Il ajută. Il sprijină... 

Gambetta câştigă și alte procese. Pe când, în anul 
dintâiu — după cum ne spune un biograf — trebuiă să 
imprumute câțiva bani, ca să-şi poată plăti frizerul, pe 
când în aceleași zile grele mătușe-sa rămâneă datoare 


1) Citat în Paul Desthanel: op. cit, p. 19. 

precupețului şi cele două mese zilnice erau două pro- 
bleme — uneori insoluționabile —acum Gambetta câ- 
Ştigă mai uşor ceeace îi trebuie pentru un traiu modest. 
Se mută din sărăcăcioasa locuință din Str. Vavin, în- 
tr'un apartament mai frumos, în Str, Bonaparte. Se 
împrietenește cu câţiva tineri, pe care îi vom întâlni 
— în curând — pe culmi: cu Arthur Ranc, pe atunci 
scriitor politic, mai târziu om de Stat; cu Laurier, 
care îşi deschideă carare noua în Palatul de Justiţie; 
cu Falguiăre, sculptorul; cu Courbet, pictorul, care 
în 1870 va fi expulzat pentru participarea la «Comună». 

Unii dintre prietenii aceştia vin la masă la Gam- 
betta, unde Marie Messabie — batrâna bună şi griju- 
lie — îi serveşte cu o dragoste părintească. Seri întregi 
discuțiile continuă, aprinse. Se vorbeşte despre artă, 
despre ştiinţă, despre avocatură şi — mai ales — 
despre politică, 

Gambetta, nefiind covârşit de procese, colaborează 
la ziarele cele mai înaintate şi participă — stârnind une- 
ori vâlvă în juru-i — la întrunirile publice 1). Pledând 
în provincie, unde are câteva procese; îndată ce iese dela 
tribunal caută să-și facă legaturi politice. Pretutindeni, 
unde treburile avocăţeşti îl chiamă, cată să se infor- 
meze asupra curentelor și să semene ideea republicana. 
Intre timp, din micile-i economii, întreprinde câteva 


1) Vezi, pe larg, începuturile lui Gambetta în poli- 
tică, în capitolul următor: “Gambetta deputat». 

călătorii, în tovărăşia lui Laurier — prieten, tovarăş de 
credințe politice şi confrate de barou — în Orient. La 
Roma, la Atena şi la Constantinopol, Gambetta se 
plimbă pe lângă ruinele strălucirilor apuse, şi con- 
strueşte, cu bogata-i închipuire, înfățișarea unor lumi 
de mult întrânte. In acelaş timp, el studiază stările so- 
ciale din aceste țări și trage învățăminte pentru mai 
târziu, 

In aceste împrejurari, Gambetta îşi cucereşte — și 
prin talent și prin cunoștiințele zi de zi îmbogăţite — 
un loc de seamă în partidul republican. 

Ca atare, în iarna anului 1768, când izbucnește ce- 
lebra afacere Baudin, Gambetta are prilejul să pledeze. 

Ce se întâmplase € 

In Franţa — şi, mai ales, în Paris — curentul republi- 
can creşteă în aceeaş măsură, în care se îmmulțiau 
semnele de slăbiciune ale imperiului. Câteva jurnale 
republicane plănuesc o demonstraţie pașnică şi legală 
pentru ideea republicană. 

Prilejul e repede găsit: în ziua de 2 Noemvrie 1868, 
— ziua morților — cetățenii sunt invitați la un parastas 
întru pomenirea cetățeanului Baudin, care — în ziua de 
2 Decemvrie 1851, ziua loviturii de Stat, când Na- 
poleon III a cucerit puterea «fusese ucis pe-o baricadă, 
atunci când îndemnă trupele să nu se supună lui 
Bonaparte) 1), Ziarele, care iau această îndrăzneață 


1) [. ]. Weiss? op. cit. p 1: 

inițiativă, sunt: «le Reveily, «l'Avenir Nationahy şi «le 
Journal de Paris. Sunt daţi în judecată pentru stur- 
burarea ordinei publice şi îndemnuri la ură şi la 
dispreţ faţă de guvern» publiciştii: Delescluze, directorul 
lui «le Reveib, pe care-l apără Gambetta; Quentin, 
pe care-l apără Cremieux; Peyrat pe care-l apără Arago. 
Mai târziu, e dat în judecată şi J]. ]. Weiss, directorul 
lui «le Journal de Parisy, care se apără singur), 

Procesul Baudin eră unul din acele procese simpto- 
matice, care prevestesc prăbușirea unui regim: proces 
cu învederat caracter de persecuție politică. Toţi aceşti 
publicişti erau dați în judecată numai pentrucă des- 
chiseseră, în ziarele lor, liste de subscripţie pentru 
ridicarea unui monument lui Baudin. Imperiul însă, 
se clatină; iar oamenii Şubredului regim se temeau 
de cele mai palide demonstraţii. «Subscripția Bau- 
din» devine crimă de Stat, Se începe procesul, care 
dovedeşte şi puterea curentului republican şi anemia 
Imperiului. 

Şi acum, iată cum zugrăvește d-l Paul Matter pe 
Gambetta la bară, în acest proces: 

«Gambetta se ridică la bară. Cu gestu-i obișnuit, îşi 
dă capul pe spate; cu vocea-i:sonoră, sacadată, începe 
cel mai formidabil rechizitoriu, care a fost vreodată 


3) Vezi pledoaria lui ]. ]. Weiss, model de elocința 
politico-judiciară, în vol. cit. «Combat constitutionnely 
pp. I—43+ 

formulat împotriva loviturii de Stat». Gambatta atacă 
În tapostrofe violente însuș imperiul 1). 

Pledoaria lui Gambetta în procesul acesta are o deo- 
sebită importanță politică: “această pledoarie l-a con- 
sacrat în politică, precum apărarea lui Buette în tpro- 
cesul celor 54» îl consacrase în avocatură. 

Peroraţia — un adevărat fragment de antologie a ge- 
nului oratoric — sună astfel: 

«lată 17 ani, de când sunteţi stăpânii absoluţi, dis- 
creţionari ai Franţei, după chiar expresia d-v.Nu cercetăm 
cum aţi întrebuințat bogaţiile, sângele, onoarea și glo- 
ria Franței. Nu vom pomeni nimic despre integri- 
tatea țării — compromisă, nici despre ceeace au devenit 
fructele industriei ei, fără să mai ținem socoteală că ni- 
meni nu este în neștiință despre catastrofele financiare, 
care — în clipa aceasta chiar — izbucnesc, ca nişte ex- 
plozibile, sub pașii voştri. Dar ceeace vă judecă mai 
bine decât orice, fiindcă este dovada propriilor d-v. re- 
mușşcări, e faptul că w'aţi îndrăznit niciodată să ziceţi: 
vom sarbători, vom socoti în rândul solemnităților 
Franţei ziua de 2 Decemvrie, drept o aniversare naţio- 
nală 2). Ei bine, această aniversare pe care d-v. 
w'ați voit-o, noi o revendicăm, noi o luăm asupră-ne. 
Noi o vom sărbători totdeauna, fără încetare. In fiecare 


1) Paul Matter: op cit. p. 39. 

2) Ziua de 2 Decemvrie 1851, ziua loviturii de Stat, 
când Baudin murise pe baricadă, apărând repablica 
şi libertatea. 

an, aceasta va fi aniversarea morţilor noștri, până 
în ziua când ţara, redevenind stăpână, vă va impune 
marea ispășire naţională, în numele libertăţii, al egali- 
tății şi al fraternității... Puteţi să ne loviți, dar nu veți 
puteă niciodată nici să ne dezonoraţi, nici să ne în- 
frângeţi h 1!) 

Cu drept cuvânt remarcă d-l Paul Matter că «răsu- 
netul acestui discurs a fost imens), Gambetta ajungând 
în «primele rânduri ale opoziției». 


IV 


CEI DINTÂI PAȘI 
IN POLITICĂ 


Temperament puternic, Gambetta eră sortit poli- 
ticei, Sarcey îl caracteriză lapidar, când spune că în ju- 
rul lui plutiă «parfumul geniului politic». Din cei din- 
tâi ani de universitate, Gambetta dovedește o adâncă 
pasiune pentru politică. Urmărește, în biblioteci, ma- 
rile probleme economice şi financiare. Işi scoate note 
Cu ajutorul lor, scrie el însuș lucrări, fără alt gând, 
decât pregătirea pentru vieaţa publică, Intre timp, co- 
laborează la ziarele republicane, iar mai târziu, când 


1) Leon Gambetta: «Discours et pledoyres choisis», 
Paris, ed. Charpentier, 1909, pp. 1—r4. 

ajunge avocat cu faimă, pledează în toate procesele 
politice, în toate procesele de presă, atât de numeroase 
în uitimii ani ai imperiului. 

In 1861, când moare Cavour — lasând poporul ita- 
lian în primejdioasa clipă a unei dezorientări totale — 
Gambetta, în numele şi în fruntea tinerimii franceze, 
adresează o scrisoare tinerimii italiene, prin care îi ex- 
primă părerea de rau pentru pierderea marelui om, 
care pusese temeliile primului început de unitate a 
Statului italian. Scrisoarea aceasta sfătueşte poporul 
să rămâuă strâns unit în jurul regelui Victor Ema- 
nuel 1), adaugând însă că opera lui Cavour este operă 
revoluționară și încheind prin preamărirea revolutiei. 

Scrisoarea aceasta, care a contribuit cu mult — în 
momentul acela — la popularizarea numelui lui Gam- 
batta, învederează un vag început de concepţie poli- 
tică — încă nebuloasă, dar destul de clară pentru un în- 
ceput — o concepție, pe care Gambetta o va păstră 
până la sfârșitul vieţii sale, 

Este, de sigur, o concepție naționalistă. Gambetta 
a fost mai presus de orice, un patriot înflăcărat, în 
toate actele sale, în toate cuvintele sale 2). 


:) Paul Matter: op. cit. p, 33, 

) Cum însă în luptele politice — aici ca şi aiurea, 
acum ca totdeauna — adevărul nu este decât un acce- 
soriu supărător, Gambetta a fost acuzat şi el ca atâția 
alţii, de trădare de ţară. Socotim nimerit să reprodu- 
cem aci, un fragment elocvent dintr'un discurs al lui 

Dar, în cadrul acestui nationalism, Gambetta este 
condus de o idee revoluționară pentru vremea aceea, 
idee care tinde să dea fiecăruia libertatea și plenitu- 
dinea drepturilor sale, 

In timpul acesta, în cursul corespondenţii cu tatal 
său, unde — după dreptul cuvânt al unui biograf — 
Gambetta se zugrăvește pe sine însuş, — vom află nu 
numai destăinuri despre succesele sale în barou, pre- 
cum văzurăm, ci Și împărtăşirea unor sentimente de în- 
grijorare asupra situaţiei politice din acei ultimi ani ai 
imperiului. «Politica — scrie Gambetta bătrânului Jo- 
seph, la 25 Februarie 1862 — se întunecă zi cu zi, Se aud 
scârțâituri bizare. Cine ştie dacă «n'a venit vremea», 
după cum spune Christg Spiritul public este foarte 
preocupat. Desbaterile Camerei, criza industrială, criza 


Jaurăs: «Da, desigur, eu şi prietenii mei suntem agenții 
străinătății. Dar când ma întorc către această majo- 
ritate republicană, când arunc o privire în trecutul 
nostru republican de ieri, ştiţi dv, că nu gesesc un 
singur cap în partidul republican, care să nu fi fost 
lovit de această anatemă? A fost «genovezuly Gambetta, 
trimis sub numele de Gamberle în ghettoul din Genua, 
acelaş Gambetta pe care abiă de-l mai putem desco- 
peri în adâncul insultelor, pe care le-aţi grămădit asupra 
lui... A fost «prusacul» Ferry. A fost Ciemenceau, Ro- 
chefort —- Rochefoct, o! nebunie... — cumpărat de nu 
ştiu care țară. Toţi, toți republicanii, toți cei care au 
luptat pentru patrie, pentru drept, pentru libertate»... 
(«e budget et la politique Gtrangtre de la France. 
Faris, ed. Cornely, 1903, pp. 174—175). 

financiară, încurcatura generala din ţară, întunecă pu- 
ternic orizontul. E cazul să cercetăm şi să descoperim 
unde suntem, încotro mergem. Fără îndoeală, către o 
schimbare. Să dea Dumnezeu ca această schimbare să 
fie bună şi folositoare 

In această scrisoare, se văd deopotrivă și puternicul spi- 
rit de observație al lui Gambetta şi îngrijorările lui peatru 
ceeace va aduce ziua de mâine... Este, oricum, emoţio- 
nant să constați că, în vremea aceasta, când Imperiul 
se credeă atotputernic, când sfetnicii Impăratului nu 
vedeau nici o primejdie, un tânăr de 24 de ani —abiă 
ieșit de pe băncile şcolii, dibuind timid pe la ușile gref lor 
din tribunal—aveă un mai puternic simț al realităţii şi 
o prevedere mai ascuțită decât toți marii cârmuitori... 

In aceeaș vreme, Gambetta, în numele tinerimii 
franceze, cere ducelui de Morny, prezident al Camerei, 
publicitatea desbaterilor «trebuincioasă pentru o bună 
educație a țării). Cererea este aprobată şi Gambetta, 
care nu eră prea mult ocupat la tribunal, ia parte în 
fiecare zi la şedinţe şi urmărește cu pasiune atitudinea 
deputaţilor din partidul republican 1). 

Când, apoi, s'a pus întrebarea dacă cei cinci 
deputaţi opoziționiști, care reuşiseră să intre în paria- 
ment, trebuie să ia parte activă la desbateri sau dacă, 
dimpotrivă, trebuie să practice o politică de abţinere, 
Gambetta se ridică împotriva acestei din urmă politici, 


1) Paul Matter: op. cit. p. 34. 

cire ar facilită triumful guvernului imperial şi cere 
«celor cinci) să ducă vânjos lupta parlamentară împo- 
triva ocârmuirii rezultate din lovitura de Stat. 

Gambetta intrase în relații cu toți fruntașii parti- 
dului republican și, mai mult încă, intrase în comite- 
tele superioare ale acestui partid. In aceste zile, înce- 
puse deci activitatea politică a tânărului avocat. 

In 1863, Gambetta ia parte la cea dintâiu luptă elec- 
torală. Adolphe Gutroult, directorul ziarului republi- 
can 4/'Opinion Nationale» are drept contracandidat în 
Carti.rul Latin pe Prevost-Paradol, redactorul zia- 
rului «Journal des Debats». Partidul republican sprijină 
— fireşte, candidatura lui Gutroult. Dar Garbetta, 
Care nu cunoaște disciplina de partid — și vom vedeă 
că n'a cunoscut-o niciodată — lucrează pentru ale- 
gerea lui Prevost-Paradol, care reprezentă punctul 
de vedere al «orleaniștilor» — adică monarhia con- 
stitutională. S'a schimbat oare Gambettaf A devenit 
adeptul doctrinei monarhismului constituțional”! A 
părăsit republicanismulf Nu. Dar Prevost-Paradol 
eră un pamfletar strălucit 1) și prezența lui în Cameră 
ar fi însemnat pentru absolutismul imperialist o pri- 
mejdie mai mare decât prezenţa lui Gucroult. In afară 
de aceasta, Gambetta — în politica externă — aveă un 
punct de vedere deosebit de partidul său. Și Gambetta 
aveă tocmai punctul de vedere, pe care-l înfățișă cu 


1 Prevost-Paradol luă totdeauna apărarea republi 

3 


strălucire Paradol —în numele corleaniștilor; repu- 
blicanii, fascihați de mirajul principiului naționalită- 
ților, simpatizau Prusia, pe care o credeau liberală, în 
lupta pe care o duceă contra Austriei. cabsolutiste»; — 
«orleaniștii») dimpotrivă, vedeau că biruința Prusiei 
asupra Austriei constitue, indiferent de alte conside- 
rente sentimentale, o primejdie pentru Franţa 1), Gam- 
betta eră, în politica externă, de părerea corleaniștilor» 
și împotriva părerii partidului său. El încercase, chiar, 
un acord pe chestiuni de politică internă între corlea- 
niști» și republicani 2) dar nu reuşise. 

In cursul campaniei electorale din 1863, Gambetta se 
mâănifestă şi ca orator politic, Rezultatul alegerilor este 
Surprinzător pentru republicani: în parlamentul trecut 
aveau 5 deputați; în parlamentul cel nou pătrund 35... 


canilor, când aceștia cădeau victima reacționarismului 
imperial. Astfel, când s'a început procesul «afacerii 
Baudin», despre care ne-am ocupat mai sus, Paradol 
discută în «le Journal des Debats» acuzația ministerului 
public, că cei patru ziarişti, care deschiseseră liste de 
Subscripție pentru monumentul lu. Baudin, au avut 
între ei o prealabilă înțelegere, pentru răsturnarea im- 
periului. Marele ziarist răspundeă la această acuzație 
cu o frază celebră: «Când plouă şi toți oamenii îşi 
deschid umbrelele, este aci efectul unei manopere, al 
unei înțelegeri? N'ar trebui dimpotrivă un acord şi o 
hotărâre prealabilă pentru ca fiecare să se lase plouat 
fără să se apere cu umbrela ?» (. ]. Weiss: op. cit. p. 14). 

1) Paul Deschanel: op. cit. p. 21. 

:) Paul Matter: op. cit. p..35. 

Gambetta merge mereu la Cameră, cunoaşte pe toți 
deputaţii republicani, le dă sfaturi şi urmăreşte de sus, 
din tribună, desbaterile incintei. Se povesteşte chiar 
că într'o zi, sosind mai târziu, şi tribunele fiind pline, 
— eră o desbatere importantă — Gambetta solicită, prin- 
tr'un deputat, un loc în tribuna prezidențială. Ducele 
de Morny, prezidentul Camerei, spuse: «D-l Gam- 
betta va sta în tribuna mea. Mi s'a vorbit mult despre 
el. Mi-ar plăceă să-l cunosc!). Thiers — marele 
“Thiers, omul cel mai temut în acel moment de către 
toți parțizanii imperiului — spunea despre Gambetta: 
«Dacă nu-şi va falsifică judecata în procese particulare, 
însușirile lui vor ieşi la iveală în curând) In clipa 
aceasta, Gambetta aveă exact 25 de ani... 

Timpul trece. Gambetta are izbânzi tot mai stră- 
lucite în avocatură, dar se ocupă stăruitor de politică. 
In 1866, călătoreşte întovărășşit de Laurier, în Grecia 
Şi în Italia, unde admiră vestigiile glorioase ale unor 
civilizații de mult apuse şi cercetează nevoile şi ten- 
dințele politice ale popoarelor în veşnică frământare... 
In 1868, Chalmelle-Lacour întemeiază «Revista poli- 
tică și literară», unde Gambetta publică un articol eco- 
nomic, în care susține că teoria liberului schimb nu 
este literă de evanghelie şi că se poâte modifică după 
necesitățile fiecărei pieți comerciale. Apoi, un articol 


1) Paul Deschanel: op. cit. p. 21; şi Paul Matter: 
op. cit. p. 34. 
48 


www.digibuc.ro 


asupra generalului Grant, «pagini magistrale» cum 
spune Deschanel, în care se presimte «viitorul şef de 
armată şi viitorul cârmaci al unei democraţii libere» 1). 


+ 
+* * 


In 1868, Gambetta — întovărăşit iarăş de Laurier — 
călătoreşte în România. Vine în țara noastră, absolut 
necunoscută atunci în Franţa, ca să studieze chestiunea 
orientală. lată recomandația, pe care Thiers i-o dă 
către prințul Nicolae Bibescu: «Saint-Germain, 4 
August 1868.— D-l Gambetta, căruia îi dau această 
scrisoare către d-v. este — ceeace noi numim în Franța 
— un republican. Dar are mai multă înțelepciune, 
mai mult bun simţ şi e mai luminat decât mulți dintre 
conservatorii foarte luminaţi. Aş vrea ca cea mai mare 
parte din şefii partidelor să fie ca d-l Gambetta. Ni- 
meni nu cunoaşte mai bine adevăratul Paris şi nu va 
puteă să vă dea noutăți mai exacte și mai proaspete 
decât d-sa. Membru foarte distins între tinerii barocului, 
se foloseşte de vacanțele sale, ca să se instruească prin 
călătorii. Vă rog să-l ajutați ca să-şi facă o idee justă 
asupra țării d-v. In schimb, vă va împrospătă ideile, 
pe care d-v. le aveţi asupra țării noastre» 2), 

Precum se vede, "Thiers are grije să asigure pe 
prinţul Bibescu că Gambetta — deşi republican — 
nu este prea primejdios... 


;)-P. Deschanel: op. cit. p 23. 
2) Scrisoare citată de P. Deschanel: op. cit. PP. 23—24 

Gambetta cercetează problema orientală în Ro- 
mânia. Şapte ani mai târziu, în 1875, el scrie amicu- 
lui său Ranc scrisori, în care se vede o perfectă cu- 
noeştere a problemelor din răsaritul Europei. Astfel, 
la 2 Iunie 1875, Gambetta scrie: cA striacii părăsesc 
din ce în ce mai mult ținuturile, pe cari le ocupă. Ai 
zice că un tame presentiment îi avertizează că ei nu 
sunt decât poposiţi în aceste ținuturi si că îndată vor 
fi goniți... Ungurii sunt cei care fac să nască chestiunea 
romanească prin violența guvernării lor. Este şovinis- 
mul rassei maghiare care creează această chestiune 
românească. Este cu neputinţă să ne închipuim o evo- 
lutie oarecare a chestiunii Orientului, fără să fim si- 
liți să ținem socoteală de România, amenințată în orice 
răsboiu oriental fie de-o invaziune rusă, dacă Austria 
păstrează neutralitatea, fie de-o ocupațiune austro- 
ungară. Chestiunea românească este deci uh element 
constitutiv al chestiunii orientale». “Toate acestea sunt 
scrise în 1875, deci cu doi ani înainte de răsboiul 
nostru pentru independenţă, când în Franța alţi oa- 
meni de Stat nu cunoşteau nici măcar locul României 
pe hartă... Cu atât mai mare este meritul lui Gam- 
betta, -care într'o singură frază — România e amenințată 
fie de-o invazie rusă, fie de-o ocupațiune austro-ungară 
— închide lapidar situația României, situația aceea ai 
cărei tragic l-am simţit în 1916... 

Tot în 1875, Gambetta îi scrie lui Ranc: «Doresc 
ca Rusia să aibă aceiași vrășmași ca şi noi. E clar că 

Bismarck vrea să se alieze cu Austriecii. Trebuie ca 
Rusia să bage de seamă că noi i-am puteă fi aliați. Nu 
peste multă vreme, văd Rusia şi Anglia alături de noi)... 

Este în această scrisoare, prevestirea alianţei, care 
în marele răsboiu din urmă a răsturnat forța prusacă... 

La 20 Martie 1876, Gambetta scrie iarăşi lui Ranc: 
«România e pe cale să încheie cu Rusia o alianță mili- 
tară, Ar trebui ca noi să ne ocupăm de faptul acesta 
şi să exprimăm acestor două țări simpatia noastră se- 
cretă, pentru acest acord încă secret, Dar cine se 
ocupă în Franţa de politica externă Or, a urmări 
Rusia de-acum încolo şi a urmări România, constitue 
pentru noi un interes capital, Imi închipui, în Estul 
Europei, o schimbare de frontiere care să permită re- 
unirea tuturor Românilor în regatul României. Prin toţi 
Românii, înțeleg pe cei din Bucovina, din Ungaria şi 
chiar din Serbia ca și din Macedonia». Observaţi, nu 
numai informațiunea desăvârșită, minuțioasă — ci şi 
planul vast, care s'a realizat mult mai târziu, dar pe 
care Gambetta, cu un ascuţit simț politic, îl construiă 
încă din 1876, 

Acest fragment din cugetarea politică a lui Gam- 
betta — până azi necunoscut 1) învederează mai bine 


1) Aceste scrisori —şi înca altele, pe care spaţiul 
nu ne îngadue să le reproducem— nu au fost publi- 
cate în volumele care cuprind corespondența lui Gam- 
betta. Ele au fost pentru prima data publicate în 
1920, de P. Deschanel, op. cit. pp. 198—199. 

decât orice simțul politic, cu care eră din belşug în- 
zestrat fiul patronului dela «Bazarul Genovez»... 


* 
* * 


Reîntors din România, în toamna anului 1868, Gam- 
betta se pregătește pentru alegerile din 1869... Incepe 
campania electorală. Gambetta candidează la Marsilia, 
pe lista «opoziţiei inconciliabile» cu programul acesta: 
«separaţia bisericii de Stat şi suprimarea armatei per- 
manente». Ma: târziu, Gambetta a declarat că a acceptat 
acest program numai ca să poată intră în parlament, 
Iar când i s'a obiectat că a fost pentru desființarea ar- 
matei în ajunul anului 1870, Gambetta a declarat: 
«Da! Am fost pentru înlocuirea ei prin armata na- 
țională»... Dar, cu drept cuvânt remarcă Deschanel: 
«E mai bine, de sigur, să nu fii silit niciodată să fur- 
nizezi astfel de explicaţii»... 1), 

In aceleași alegeri, Gambetta candidează şi la Paris. 

Campania electorală e agitată. Gambetta rostește 
discursuri înflăcărate, Adunările sunt, ades, :împiede- 
cate de poliție... Dar frământarea nu-i zadarnică; 
Gambetta e ales la Paris și rămâne în balotaj, la Mar- 
silia. La alegerea pentru balotaj, reușește și aci, In 
Cameră optează pentru Marsilia, 

Istovitoarea muncă de până aci, îi dobort însă. Bol- 
nav de hemoptysie, Gambetta se duse la Kms. Aerul 


1) Paul Deschanel: op. cit. p. 29. 

prea tare îi agravă boala. Ingrijit de dovotatul său me- 
dic Fieuzal, se duse la Bonport sous Montreux, unde 
se însănătoși, In Octomvrie se întoarse la Paris și în- 
cepu campania de răsturnare, în Cameră. 


V 
GAMBETTIA DEPUTAT 


Imperiul își trăiă cele din urmă zile. 

In alegerile din 1857, opoziţia abiă obținuse 5 man- 
date parlamentare. In cele din 1863, opoziția cucerește 
35 de mandate. In ultimele alegeri din 1869, la care 
participase și Gambetta, opoziţia smulge 85 de man- 
date... 

In faţa acestei protestări violente a sufragiului uni- 
versal contra imperiului absolut, cabinetul Rouher se 
retrage și la 2 Ianuarie 1870, se constitue cabinetul 
Emile Ollivier 1), care are menirea de-a transformă 
guvernarea reacționară de până acum într'o monarhie 
parlamentară. Constituirea cabinetului  Ollivier în- 
seamnă o orientare nouă în politica imperiului, orien- 


1) Ollivier făcuse parte din cei $ deputaţi opozițio- 
nişti aleşi la 1857. El evoluase lent către idealul unui 
Imperiu liberal... şi către guvern! (Emile Ollivier: 
«L'Emp're Liberaly vol. X. (L/Agonie de l'Empire auto- 
ritaire» și vol. XII: «Le Ministere du 2 janvier», Paris, 
ed. Garnier-Frăres, 1906-1908 . 

tare cu atât mai semnificativă, cu cât încordarea rela- 
țiunilor externe lasă să se întrevadă orizonturi însân- 
gerate... 

La 10 Ianuarie, opt zile dupa instalarea cabinetului 
Ollivier, Gambetta interpelează guvernul pe o ches- 
tiune de amănunt: doi soldați, care luaseră parte la 
o întrunire politică, erau trimiși disciplinar într'un re- 
giment colonial din Africa. Simplu pretext ! Căci Gam- 
betta ridică o chestiune de principiu: politica guver- 
nului în raport cu pronunțatele tendințe de emanci- 
pare ale poporului. Emile Ollivier cearcă să lămu- 
rească, cu toată discrețiunea pe care rolul i-o impuneă, 
noua orientare a politicii imperiului. El spune că, între 
gnvern şi opoziţie, nu pot există decât deosebiri de 
vederi, asupra măsurilor ce urmează să se ia, lasând 
să se înțeleaga că asupra principiilor ar fi un acord 
aproape deplin... Gambetta se folosește de acest prilej, 
ca să-şi expună doctrina, care este lămurită într'o fraza 
lapidară: «Ceeace vrem, este ca — în locul monarhiei 
— să se organizeze o serie de instituțiuni potrivite cu 
sufragiul universal și cu suveranitatea națională; ceeace 
viem, este să ni se dea, fără revoluție, paşnic, acea 
formă de guvernământ, al cărei nume îl ştiţi cu toții: 
Republica». 

Gambetta deci, dela început ia atitudine împotriva 
lui Ollivier. Jar când acesta încearcă o apropiere cu 
opoziția, Gambetta declară că nu se mulțumește cu o 
monarhie constituțională, cu un regim parlamentar 

= ci vrea republica. Cume «Fără revoluţie, pașnic»... 
Acesta eră visul lui Gambetta, Aceasta eră credința lui. 
El însuș revine asupra ideei în acelaș discurs — pri- 
mul lui discurs parlamentar — și spune: «majoritatea 
care vă va înlocui, fără sguduiri, fără mişcări, va fi, 
prin concluzia logică a lucrurilor, mânată către o altă 
ordine de lucruri. D-v. nu sunteți decât o punte între 
Republica dela 1848 şi Republica de mâine — şi peste 
această punte, noi trecem!) 

Deci încă odată, Gambetta afirmă cu hotărire ca 
raspinge politica de compromisuri, că respinge avan- 
tagiile palide ale unei monarhii constituționale, ca să 
lupte pentru idealul său şi al partidului său, pentru 
singura formă de guvernământ, pe care o crede po- 
trivită cu suveranitatea națională: pentru republică... 


* 
* * 


Dupa ce intervine de câteva ori la tribuna, în îm- 
prejurări fără însemnatate, dovedindu-şi însușirile-i 
de mare orator — Gambetta are prilejul unui succes 
strălucit în ziua de 5 Aprilie 1870. 

Impăratul, simțind ecoul îndepărtat și, totuș, pu- 
ternic al frământărilor din țară, hotări să supună po- 
porului, pe cale de plebiscit, propunerea de-a trans- 
formă imperiul în imperiu liberal. Ocârmuirea nă- 
dăjduiă că prin aceasta, massele populare vor înțelege 
năzuinţele bune ale Impăratului şi curentul republican, 

care luă proporții spăimântătoare, va fi stăvilit în mar- 
şu-i triumfal... 

Opoziția simte primejdia. Procedeul născocit de gu- 
vern ar fi putut înşelă mulțimile şi toată platforma re- 
publicanilor s'ar fi năruit ușor. Falsele sentimente de- 
mocratice, pe care guvernul le trâmbiță în ceasul al 
unsprezecelea, ar fi putut amăgi pe alegători şi ar fi 
putut acordă un nou credit Imperiului. Proclamarea 
republicii, pe care opoziția o vedeă foarte apropiată 
— şi cu drept cuvânt — s'ar fi îndepărtat iarăş, dând 
putinţa clasei îmbogăţite să-și prelungească roduica 
dominațiune, după paravanul Imperiului liberal, 

In aceste împrejurări, opoziţia se decide să dejoace 
planul perfid al guvernului. 

Jules Grevy interpelează guvernul, vrând să-l pro- 
voace la explicațiuni. 

La această interpelare, se asociază Ernest Picard, 
Jules Favre şi — spre desnădejdea guvernului — ma- 
rele Thiers. După ce toți aceştia arată imposibilitatea 
existenței unui Imperiu liberal, Gambetta ia cuvântul 
într'o atmosferă agitată... Deschanel spune despre acest 
discurs: «Gambetta desfășură toată doctrina republi- 
cană, vreme de două ceasuri, cu o extremă moderație, 
în faţa unei majorități, care fremătă numai când auziă 
simplul cuvânt: Republica» 1). 

Plebiscitul e o cursă— spune hotărît Gambetta, 





1) P. Deschanel: op. cit. p. 32. 

vorbind mai ales pentru tribune. Și insistă: «Experiența 
va demonstră că este o incompatibilitate între monarhia 
parlamentară și sufragiul universal). Parlamentul tre- 
buie să aibă ultimul cuvânt, în orice chestiune. Or, 
Impăratul are puterea de-a acţionă, fără să aibă res- 
ponsabilitatea. «Să presupunem că țara vrea pace — 
continuă cu abilitate Gambetta — și că puterea exe- 
cutivă vrea răsboiu. Pentru ca o constituțiune să res- 
pecte suveranitatea națională, ar trebui ca ultimul cu- 
vânt să aparțină puterii elective. Altfel, voința naţio- 
nală e falşificată, suveranitatea națională e violată, na- 
țiunea e înşelată». Cât despre răspunderea Impăratului 
«va fi cineva, care — în clipe groaznice — se va însăr- 
cină, fără o prealabilă organizare, să aplice această răs- 
pundere: acest cineva este revoluția b 

Succesul discursului asupra plebiscitului 1) fu răsu- 
nător. Ziua de 5 Aprilie 1870 consacră pe Gambetta 
om de Stat. 

iu 

Câteva zile după, tinerimea universitară sărbători 
pe Gambetta printr'un banchet... 

In toastul, pe care-l rosti aci, Gambetta făcu istori- 
cul partidului republican: partid clandestin la înce- 
put, partid revoluționar după aceea, partid pașnic, de 
luptă politică deschisă şi sinceră azi. Metodul luptei€ 


1) L. Gambetta: op. cit. pp: 15—49; 

Educarea masselor. Aceeaş idee care eră axa centrală 
a cugetării lui Gambetta: întronarea republicii pe căi 
pașnice... 1) 

Banchetul tinerimii universitare este dovada popu- 
larității lui Gambetta în generația nouă, în generația 
care se ridică, 


La 8 Maiu, poporul eră convocat la vot. O consti- 
tuție de 45 de articole eră supusă plebiscitului. Gu- 
vernul pretindeă că, prin votarea ei, va începe monar- 
hia constituțională... 

Opoziția publică un manifest, în care — între al- 
tele — spune: 

«Poporul francez înțelege să înlocuească guvernul 
personal printr'un guvern al țării, prin ţară. Consti- 
tuția nouă, asupra căreia sunteți chemați a vă rosti, 
nu statorniceşte guvernul ţării prin ţară; această con- 
stituție este numai un simulacru. Guvernul personal 
își păstrează neatinse cele mai temute dintre prero- 
gative, dreptul de-a încheia tratate şi de-a declară răs- 
boiu, drepturi care au fost utilizate în chipul cel mai 
nenorocit pentru țară, In sfârșit, Constituţia nouă lasă 
în inițiativa exclusivă a șefului Statului, dreptul, care 
aparține în mod esențial întregului popor liber, de-a 


1 L. Gambetta: op. cit. pp 51—60. 


58 


www.digibuc.ro 


schimbă, oricând va crede de cuviință, instituțiunile 
fundamentale ale acestei Constituţii». 

Rezultatul plebiscitului fu: 7.350.142 voturi pentru 
noua Constitutie; 1,538,825 contra; 112.975 voturi 
nule... 

Regimul personal biruise încă odată, prin violență, 
împotriva poporului, care însă —în curând —se va 
răsbună, 


VI 


CAUZELE RĂSBOIULUI 
FRANCO-GERMAN 


Gambetta spuneă, cu abilitatea-i obișnuita, în dis- 
cursul său împotriva plebiscitului: «Sa presupunem 
că țara vrea pace şi că puterea executivă vrea răsboiu»... 

„Nu eră o simplă presupunere. Nu eră o ipoteză, 
Eră o aluziune transparentă la situaţia de fapt din acel* 
moment. Puterea executivă vrea răsboiu. De cet Pen- 
tru acelaș puternic cuvânt, pentru care toate guver- 
nele absolutiste, înainte de-a se prăbuşi, în clipa celor 
mai tragice înfrângeri interne, câută o reabilitare într'o 
victorie militară asupra unei țări vecine. Fenomenul 
se repetă de-alungul istoriei. Ultima oară, s'a repetat 
în răsboiul din urmă, când imperialismul țarist încercă 
să se menţină, anemiat şi lovit în lăuntru, prin biruința 
asupra Germaniei. 

Trebuiă însă un pretext, pentru deslănțuirea unui 
răsboiu. Și pretextul, stăruitor căutat, s'a ivit. Din- 
tr'un pretext, dar şi dintr'o eroare fatală a izbucnit 
răsboiul dela 1870. 

„x 

Să examinăm, mai întâiu, eroarea fatală a politicii 
externe, dusă de Franţa sub Napoleon III. 

Impăratul, sub influenţa ideilor lui Napoleon I!), 
dar mai ales sub influenţa unei ideologii romantice, a 
privit cu ochi buni şi a ajutat tendințele tuturor Sta- 
telor de a se închegă potrivit principiului naţionalită- 
ților. El a sprijinit pe Cuza-Vodă în momentul dificil 
pentru noi al unirii Principatelor. Dar, împins de 
aceleași sentimente, a sprijinit și politica lui Bismarck, 
care tindeă la realizarea unităţii Statelor germane sub 
hegenomia Prusiei. Napoleon III spuneă încă din 1850 
lui Hatzfeld, ambasadorul Prusiei la Paris: «Franţa și 
Prusia n'au oare, amândouă, aceeaș cultură, acelaș ideal 
de liberalism luminat, acelaş interes pentru emanci- 
parea și unirea națiunilor şi a rasselors» Judecata lui 
Napoleon păcătuiă, precum se vede, şi printr'un exces 
de idealism, când vorbiă despre «liberalismul luminat» 
al Germaniei imperialiste şi printr'o totală ignorare 
a realităţilor politice, când atribuiă Prusiei un interes 
în «unirea națiunilor şi a rasselor». 


1) P. Deschanel: op. cit. p. 37. 

Dar Napoleon rupse alianța cu Austria, deși în 
acel moment Austria eră singura țară care aveă, 
alături de Franţa, interesul de a nu vedeă o Ger- 
mânie unitară şi puternică. Drouyn de Lhuys, unul 
dintre cei mai prevăzători miniştri de externe din 
câți a avut Franţa, spuneă "în clipa aceea: «Orice 
politică afară de alianța cu Austria, va fi fatală». 
Această prevedere s'a îndeplinit mai repede decât 
se credeă... 

In 1865, Bismarck are nevoie să înfrângă Austria, 
prin răsboiu. Se teme însă, de-o intervenţie a Franţei. 
Deci, în Octomvrie, întâinește pe Napoleon III ia 
Biaritz şi se încredințează că Impăratul va sprijini 
Prusia, cu condiție ca Italia, care în acel moment tin- 
deă să-şi realizeze unitatea națională, să capete Ve- 
neția, stăpânită atunci de Austriaci. Bismarck făgă- 
dueşte. Incepe răsboiul. Austria lovită în acelaș timp 
şi de Prusia şi de Italia, e înfrântă la Sadowa. Wil- 
helm I, văzând că Franţa nu intervine împotriva Pru- 
siei, spune: «Napoleon puteă şi trebuiă să ne atace 
pe la spate». Iar Bismarck, cu acel diabolic cinism, 
declară că numai câteva regimente franceze pe Rin, 
ar fi silit Prusia să-și adune trupele în jurul Berlinului, 
victoria dela Sadowa n'ar fi existat şi unitatea Ger- 
maniei ar fi fost amânată cu mult, spre folosul Franţei. 
Dar Franţa n'a intervenit... Sadowa a fost salutată de 
presa guvernamentală ca o zi mare pentru Europa ci- 
vilizată. Dar și presa republicană are acelaș punct de 

vedere 1). "Thiers şi Gambetta vad însa primejdia. Dar 
“Thiers nu are decât rolul unui temut adversar al gu- 
vernului, iar Gambetta e doar un tânăr avocat... 

Cu sprijinul Franţei, Germania îşi realizeaza unita- 
tea națională. Şi în momentul acela, când pentru Franța 
începeă de fapt rasboiul cu Germania, guvernul impe- 
rial dă o circulară semnată de La Valette, ministrul de 
interne, în care se spune: (Prusia mărită asigura inde- 
pendența Germaniei. Franța nu trebuie să se îngrijo- 
reze de fel. Odată sentimentul național al Germaniei 
satisfăcut, vrăjmăşiile ei se sting»... Istoria politică nu- 
mără puține cazuri, în care se poate vedeă atâta incon- 
ştiență, o atât de completă lipsă a simțului realității! 
Tocmai în momentul când sentimentul național al 
Germaniei eră satisfăcut, începeau adevăratele «vrăj- 
mășşii b 

Napoleon își dă seama că a făcut prea multe con- 
cesiuni Germaniei. Situaţia lui e cu atât mai critică, 
cu cât nu puteă măcar să atribue aceste erori guver- 
nului imperial: Napoleon tratase direct, împotriva 
voinţei majorității miniştrilor şi împotriva ministrului 
de externe Drouyn de Lhuys. Impăratul trebuie să 
obțină anumite avantagii dela Bismarck, în schimbul 


1) Am arătat mai sus că Gambetta a sprijinit can- 
didatura lui Prevost-Paradol, deși acesta nu eră repu- 
blican, pentru cuvântul că eră unul dintre puținii pu- 
bliciști, care nu admiteau politica lui Napoleon faţa 
de Prusia. 

concesiunilor făcute. Dar lupta eră, acum, inegală: 
Franţa făcuse concesiunile, Germania trăsese foloasele, 
— iar Bismarck nu acordase nici un avantagiu. Eră 
vorba deci: va voi sau nuf Și n'a voit.„Franța cere 
malul stâng al Rinului, până la Maientza, Bismarck 
refuză. Franţa cere Belgia şi Luxemburgul. Bismarck 
făgădueşte, dar cere ambasadorului francez — Bene- 
detti — o propunere scrisă. Cu o ușurință uimitoare, 
acesta pune pe masa cancelarului prusac propunerea 
cerută, Cu această propunere, Bismarck convinge gu- 
vernul englez că Franța, vrând să înainteze la Nord, 
pe malul Marii Nordului, devine o amenințare pentru 
Anglia. Anglia înțelege și, în răsboiul care va izbucni, 
Anglia va sta în espectativă, privind cu ochi buni în- 
frângerea Franţei şi, deci risipirea visului ei de a cuceri 
Belgia, a căreia independență este pentru Anglia o asi- 
gurare a propriei sale independenţe 1). 

In timpul acesta, prin moartea împăratului Mazi- 
milian, tronul Spaniei devine vacant, Leopold de Ho- 
henzollern aspiră să ocupe acest tron, Abiă acum, Na- 
poleon III vede primejdia politicei sale; la Nord, Ger- 
mania unitară sub sceptrul unui Hohenzollern. La Sud 
tronul Spaniei ocupat de un alt Hohenzollern. In orice 
clipă, Franţa puteă fi atacată şi la Nord şi la Sud... 


1 P. Deschanel: op. cit. p. 42. Cf. Emile Ollivier: 
«L'Empire liberal, vol. XIV. Paris, 1909, ed. Garnier- 
Freres. 

Aceasta a fost eroarea fatală în politica externă a 
Franţei. 


* 
* E 


Dar răsboiul dela 1870 nu este numai rezultatul unei 
erori fatale. Situaţiunea, în adevăr, eră foarte gravă. 
Prusia, cu ajutorul Franţei, devenise atât de puternică 
încât ameninţă Franţa, Dar o astfel de situaţie, ny se 
remediază printr'un răsboiu, Trebuiă, dimpotrivă, o 
politică de prudență, de prevedere. Napoleon III însă 
își recunoscuse greşeala. Doriă deci o reparațiune ime- 
diată. Cum” Printr'un răsboiu, în care Prusia, înfrântă, 
ar fi făcut toate concesiunile cerute de Franţa şi ar fi 
redevenit regatul lipsit de orice importanță dinainte 
de Sadowa. Napoleon III eră silit să tindă a distruge 
ceeace singur sprijinise să se creeze: forța Germaniei 
unitare. Dar după cum, când ajutase politica de în- 
tregire a lui Bismarck, nu-și dăduse seama că din în- 
tregirea Germaniei va ieşi primejdia cea mai cum- 
plită pentru Franţa, tot astfel azi, când plănuiă răs- 
boiul de înfrângere a Prusiei, nu-şi dădeă seama de 
slăbiciunea imperiului său. 

De această slăbiciune însă, îşi dădeă seama şi voiă 
să se folosească Bismarck, Cancelarul doriă răsboiut- 
Cu aceeaş înflăcărare ca și Impăratul. Lucrurile erau 
rânduite: Anglia, care cunoșteă planul Franţei de ane- 
xiune a Belgiei, nu va interveni; Rusia, care din tim- 
pul răsboiului Crimeei aveă un conflict latent cu Franța, 

nu va interveni nici ea. Franţa — singură —va fi sdro- 
bită,.. 

In vara anului 1870, guvernul imperial al Franţei 
protestează contra tendinței lui Leopold de Hohen- 
zollern de a ocupă tronul Spaniei. Răsboiul eră gata 
să izbucnească. Dar Rusia intervine. De ce Pentrucă 
Rusia, având interese în Marea Neagră şi, deci, în Me- 
diterană, nu puteă permite ca un Hohenzollern să ocupe 
tronul Spaniei, iar Gibraltarul, cheia Mediteranei, să 
fie în mâna Berlinului, cu atât mai mult cu cât Berli- 
nul schiță tendința unei expansiuni în răsărit. Țarul 
Alexandru II sfătueşte pe Bismarck să retragă candi- 
datura lui Leopold de Hohenzollern la tronul Spaniei. 
Bismarck, care cunoșteă semnificaţia «sfatului» şi con- 
secința neascultării acestui sfat — se supune. Criza a 
trecut, Pacea nu mai este primejduită. Doi oameni re- 
gretă însă că s'a pierdut prilejul răsboiului: Na- 
poleon III şi Bismarck... 

Napoleon III e îngrijorat. Ceeace s'a petrecut, se 
poate repetă: Candidatura poate fi pusă din nou şi 
Franța poate fi din nou în primejdie. Deaceea tele- 
grafiază ambasadorului Benedetti să ceară asigurări 
lui Wilhelm că nu va mai îngădui această candi- 
datură, 

Benedetti e la Ems, unde e şi Wilhelm. Un aghio- 
tant al lui Wilhelm îl anunță că Leopold a renunţat 
la tronul Spaniei şi că Wilhelm socoteşte incidentul 
închis, Benedetti cere o nouă audiență, pentru a aveâ 

dela regele Prusiei asigurări pentru viitor. Aghiotantul 
aduce răspunsul că regele nu are nimic de adăugat la 
declarațiile făcute. 

Bismarck e la Berlin. 1 se comunică telegrafic cele 
întâmplate, Când primeşte telegrama — în ziua de 14 
Iulie — e la masă, cu generalul von Moltke. O desci- 
frează. Incidentul eră închis. Prilejul declarării unui 
răsboiu eră pierdut. Dar Bismarck aveă nevoie de răs- 
boiul acesta. Deci, falsifică telegrama dela Ems. După 
propria-i mărturie: «N'am adăugat şi nici n'am şters 
nimic; dar am făcut numai câteva omisiuni) 1). Tex- 
tul, astfel modificat, spuneă că tun grav conflict a iz- 
bucnit între regele Prusiei și ambasadorul Franţei şi 
că cel dintâiu a concediat disprețuitor pe cel din 
urmă» 2). Această telegramă fu astfel comunicată presei 
Și guvernelor Europei. 

Benedetti veni la Paris. El relată scena. Falsul lui 
Bismarck fu descoperit. Dar guvernul francez doriă 
răsboiul şi trebuiă să se folosească de prilejul ce i se 
oferiă. Deci, în loc să demaşte falsul și să dejoace 
planul lui Bismarck, guvernul francez socoti că este 
caz a declară răsboiu, imperiul fiind insultat în persoana 
ambasadorului. 


1) P. Deschanel: op. cit. p. 43. 
2) P. Matter: op. cit. p. 49. 

VII 
CĂDEREA IMPERIULUI 


Răsboiul izbucni, 

Parlamentul francez e convocat pentru 15 Iulie. 

Guvernul imperial declară ca, deși a făcut toate efor- 
turile pentru evitarea răsboiului, răsboiul este singurul 
mijloc pentru repararea jignirii, ce s'a adus demnității 
Franţei. 

Thiers ia cuvântul în mijlocul unui tumult infernal. 
Deputaţii guvernului îi aruncă toate insultele, dintre 
care acuzaţiunea de trădare este cea mai uşoară... Bă- 
trânul om de Stat își spune totuş gândul întreg, îm- 
potriva majorităţii: 

«Dacă este o zi, un ceas, în care să se poată spune 
fără exagerare că istoria vă priveşte, este ceasul, 
este ziua aceasta... După ce se va declară răsboiul, 
nu va fi nimeni mai Zelos, mai grăbit decât mine, să 
dea guvernului mijloacele de care va aveă nevoie ca 
să biruească»... Intreruperile injurioase curg. 'Thiers 
continuă: «Ingăduiți-mi să vă spun că socot acest răs- 
boiu cu totul imprudent, Imi iubesc patria. Am fost 
atins mai dureros decât oricine de evenimentele dela 
1866. Dar în credința mea adâncă, şi, dacă îndrăznesc 
să spun, din experiența mea, prilejul este greșit ales»,,. 
Aceste accente emoționante nu reuşesc însă să câştige 
o majoritate parlamentară, care vedeă în răsboiu o 

fericită ocazie de fericite realizări materiale. Thiers 
face ultimul efort şi, printre întreruperile grosolane ale 
deputaţilor adverşiy izbutește să spună aceste fraze 
spleadide în simplitatea lor: «Dacă d-v. nu înțelegeți 
că, în această clipă, îmi îndeplinesc o datorie, cea mai 
penibilă din vieața mea, vă plâng... Cât despre mine, 
sunt liniștit în privința amintirii mele. Ştiu prea bine 
ce-i este păstrat acestei amintiri pentru actul, pe care-l 
săvârșesc în clipa aceasta. Dar despre d-v. sunt sigur 
că vor veni zile, în care veţi regretă graba d-v... Umi- 
liți-mă,.. Insultaţi-mă,.. Sunt gata să sufăr orice, ca să 
cruț sângele concetățenilor mei, pe care d-v. sunteți 
gata să-l risipiţi cu atâta neprevedere !)!). 

Guvernul răspunde. Thiers ia cuvântul în replică. 
In sfârșit, Gambetta intervine şi, autoritar, cu vocea-i 
puternică, domină tumultul: «D-v. întemeiați toată 
această gravă, această spăimântătoare chestiune pe o 
depeşe notificată fără ştiinţa d-v. tuturor cabinetelor 
Europei. Ei bine, eu spun că nu prin extrase, prin 
aluzii, ci printr'o comunicare directă, autentică ar tre- 
bui să sesizați Camera. E o chestiune de onoare, spu- 
neți d-v. Trebuie să ştim în ce termeni s'a cutezat 
să se vorbească Franței). Jules Favre cere și el comu- 
nicarea depeșei dela Ems. Această cerere este respinsă 
prin 153 de voturi contra 84, 


1) P, de Remusat: «A, Thiers» Paris, Hachette, 1889, 
pp. 159-—160. 

Şedinţa se suspendă până seara, la ora g. Se pun 
la vot creditele militare. Gambetta declară că votează 
aceste credite, dar că rămâne adversar al ideei răsboiu- 
lui. Apoi, îşi manifestă surprinderea că deși 84 de vo- 
turi au cerut comunicarea depeşi dela Ems — guver- 
nul refuză totuș s'o comunice... 

La 19 lulie, se produce declarația de răsboiu și 
— câteva zile mai târziu — Camera ia vacanţă. 


* 
* * 


Indată, încep înfrângerile armatelor imperiale fran- 
ceze. Insuflețirea din primele zile se stinge, sub lo- 
viturile veștilor rele... , 

Camera e convocată în sesiune extraordinară în ziua 
de 9 August. Opoziția cere creearea unui comitet de 
15, menit să apere Franța împotriva invaziei prusace. 
Cererea e respinsă de majoritate. Dar în acelaș timp, 
guvernul Emile Ollivier e silit să se retragă. 

Se formează un nou guvern, sub preşedinţia gene- 
ralului Palikao. Opoziția își reînnoeşte cererea de-a se 
înființă comitetul de 15. Thiers, Jules Favre şi Gam- 
betta o susțin cu vehemenţă patriotică. Majoritatea o 
respinge cu aceeaş încăpăţinare interesată. 

Armatele prusace înaintează. Nancy şi Châlons sunt 
ocupate fără rezistență. La Paris, încep mici turburări, 
Anarhiștii încearcă să pună mâna pe putere. Gambetta cere 
în Cameră cele mai aspre pedepse pentru cei care, în fața 
invaziei dușmane, încearcă să provoace răsboiul civil... 

Timpul trece. Zadarnic cer deputații opoziţiei in- 
formaţii asupra situațiunii militare! Guvernul face 
«secret de Sta din fiecare ştire... 'Totuș, cuceririle 
armatelor germane sunt aflate zi cu zi. Populaţia spăi- 
mântată e în plină agitaţie. E o stare de spirit primej- 
dioasă, pe care guvernul nu poate s*o potolească. 

La 3 Septemvrie, se află că Sedanul a capitulat și 
că Împăratul e prizonier. 

Camera se întrunește în noaptea de 3 catre 4 Septem- 
vrie, la ora 1. Generalul Palikao anunţă catastrofa dela 
Sedan. Ştirea eră însă cunoscută. Pe culoarele parlamen- 
tului, circulase chiar textul telegramei lui Napoleon III 
către împărăteasa Eugenia: «Armata e înfrântă şi captivă. 
Eu însu-mi sunt prizonier» 1). Generalul cere amânarea 
discuţiei. Jules Favre se urcă la tribună și, cu o voce im- 
presionantă, gravă,în mijlocul unei tăceri depline, cetește 
în numele opoziției moţiunea, prin care se cere înlă- 
turarea dinastiei, numirea unui comitet de apărare na- 
țională și convocarea unei Constituante cîndată ce îm- 
prejurările vor permite aceasta». Jules Favre încheie 
cerând convocarea Camerei pentru a doua zi, la ora 
12, — Prezidentul Schneider ridică ședința şi deputaţii 
se răspândesc tăcuți, îngrijoraţi — sub înrâurirea ace- 
stor fapte triste... 

A doua zi, 4 Septemvrie, la ora 1,—o Duminecă 
sorită şi caldă, — Camera se întrunește din nou. Pe 


1) Paul Matter: op. cit. p. 57. 

culoare, se discută făţiş despre declararea republicei. 
Toţi deputaţii din opoziție sunt convinşi că majori- 
tatea care sprijină guvernul, nu va face gestul fericit 
de-a răsturnă un cabinet incapabil şi de a-l înlocui prin- 
tunul, în care «Parisul și provincia să fie în aceeaș 
măsură reprezentată) pentru ca «atâtea nenorociri să 
fie cruțate» Franţei 1). 

Prezidentul Schneider deschide ședința. Thiers ce- 
tește o moţiune, cu următorul cuprins: «Camera nu- 
meşte o comisiune de guvernământ şi de apărare na- 
țională. O constituantă va fi aleasă îndată ce împre- 
jurările o vor permite». 

Guvernul caută iarăș să amâne discuția. Deputaţii 
trec, deci, în secții, ca să examineze această propunere... 
Se respectau toate chițibușurile regulamentului, în cea- 
surile cele mai mari, cele mai grave, De afară, răsbă- 
teau strigătele mulțimii, care înconjurase parlamentul. 
Jandarmii şi agenţii polițienești abiă mai ţineau piept 
valului, care se frământă, care creșteă clipă cu clipă. 
Din mii de piepturi, izbucniă acelaș strigăt: — Tră- 
ească  republica!,.. — Deodată, valul înfrânge rezi- 
stența jandarmilor; geamurile trosnesc; ușile sunt 
trântite de pereţi; şi mulțimea năvălește în tribune, 
veselă, agitată, sgomotoasă...+ 

Deputaţii guvernamentali, care presimt primejdia, îl 


:) F, Sarcey: «Le Siege de Paris), (Nelson, fără an), 
pp. 23 24. 
ZI 

înconjură pe Gambetta şi-l roagă să vorbească mulțimii, 
ca s'o tempereze. Gambetta se urcă la tribună: «Aţi vrut 
să manifestaţi energic părerea voastră, Aţi vrut ceeace 
este în adâncul sufletului tuturor francezilor, ceeace 
este pe buzele reprezentanților voştri, ceeace face obi- 
ectul deliberărilor de acum: căderea... (Strigăte nume- 
roase în tribunele publice; Da! Mai multe voci: Şi Re- 
publica !)... Ceeace reclam dela d-v. este să simțiți ca şi, 
mine gravitatea supremă a situației şi să n'o turburați 
nici prin strigăte, nici chiar prin aplauze... (Strigăte 
prelungite: Vrem Republica! Trăească Republica!»,..) 

Gambetta aduce un suprem argument pentru a po- 
toli mulțimea: «E de datoria oamenilor care stau pe 
aceste bănci să recunoască, că puterea care a atras 
asupra țării toate nenorocirile pe care le deplângem, 
e decăzută. Dar şi d-v. sunteți datori, în aceeaş mă- 
sură, să faceți ca această declarațiune, care se va rosti 
aci, să nu aibă aparența unei declaraţiuni, a cărei vio- 
lență i-ar fi alterat caracterul). Gambetta cere să se 
dea ţării «spectacolul unei adevărate uniri». Şi în- 
cheie: «In numele patriei şi în numele libertății poli- 
tice — două lucruri pe care nu le voiu deosebi nici- 
odată — vă rog să “asistați liniștiți la reintrarea repre- 
zentanţilor d-v. în şedinţă 

Schneider ocupă fotoliul prezidențial. 

Dar mulțimea urlă. Afară se aud împuşcături şi stri- 
găte sălbatice. Poporul împilat simte, în sfârşit, că 
lanțurile cad... 

Cremieux încearcă să vorbească. Cu neputinţă: 
Tumultui îi acopere vocea. Schneider reușește să spună 
câteva cuvinte: «Credeţi-mă, în acest moment Camera 
e chemată să delibereze asupra celei mai grave situaţiuni. 
Ea nu poate deliberă decât într'un spirit, conform cu 
necesităţile situațiunii. De-ar fi altfel, d-l Gambetta 
nu ar fi venit să vă ceară să-i acordaţi sprijinul atitu- 
tudinii d-v. (Aplauze şi murmure în tribune).» 

Gambetta întrerupe scurt: «lar eu mă bizui pe acest 
sprijin, cetăţeni!» 

Dar tumultul creşte! Nu se ma: aude nimic. Gam- 
betta se urcă încă odată la tribună şi cere mulțimii să 
asculte în liniște... 

Dar mulțimea de afară năvăleşte şi în incintă şi ocupă 
fotoliile deputaţilor, înconjură tribuna şi biuroul Ca- 
merei. Prezidentul declară că «ridică ședința, orice de- 
liberare fiind imposibilă»... Gambetta se urcă iarăş la 
tribună: «Cetățeni, nu trebuie să violați incinta. Fiţi 
calmi. In mai puţin de un sfert de oră, căderea impe- 
riului va fi votată şi proclamată. Inapoi! Oare n'aveți 
încredere în reprezentanţii voştri? (Strigăte: Da! 
Da! Avem încredere în d-v.!) Ei bine, înapoi vă spun! 
Şi fiți siguri că vom pronunţă căderea... (Strigăte: 
Și Republica $)p 

Toate aceste eforturi sunt inutile. 

Poporul vrea republica. 

Gambetta coboară treptele tribunei; se consfătueşte 
cu ceilalți deputați republicani. Apoi, se urcă din nou 

la tribună şi ceteşte această proclamație, cu care se în- 
cheie istoria tragică a celui de al doilea imperiu: 

«Cetăţeni! Ascultaţi! Având în vedere că Patria e în 
primejdie; având în vedere că s'a aco:dat tot timpul 
necesar reprezentanței naţionale ca să pronunțe deca- 
derea; având în vedere că noi suntem şi constituim 
puterea orânduită, ieșită din sufragiul universal; de- 
clarăm că Ludovic-Napoleon Bonaparte şi dinastia sa 
au încetat pentru totdeauna de-a domni asupra Franţei 
(Lungi aclamaţiuni»). 

Mulțimea continuă să ceară republica. 

Jules Favre, strigă cu voce tunătoare: — «Vreţi 
sau nu răsboiu civil» (Voci numeroase: «Nu — nu... 
nu răsboiu civil... Răsboiu cu Prusienii)...) Jules Favre 
continuă: «Să constituim îndată un guvern provizoriu. 
Şi vă rog: fără zile însângerate... Nu forțați pe bravii 
soldați francezi să întoarcă armele împotriva voastră, 
Soldaţii nu sunt înarmați decât împotriva străinului, 
Fiţi uniți cu toţii în acelaş gând, într'un gând de pa- 
triotism şi de democrație b 

Mulțimea strigă: «Trăească Republica!» Gambetta ras- 
punde: «Da, trăească Republica! Cetăţeni, hai s'o procla- 
măm la primarie» 1) şi mulțimea porneşte la primărie, ca 
să asiste la constituirea guvernului aparării naționale... 

1) P. Deschnnel: op. cit. pp. 51 54; P. Matter: op. 
cit, pp 57 60; F. Sarcep: «Le Sidge de Paris 
(Nelson, fără an) pp. 23—24; P. de Remusa:: 4A. Thiers» 
(Hachette, 1889), pp. 164—168, etc. 

Astfel se prăbuşi imperiul, sub povara unor pă- 
cate de neiertat, în vreme ce oștirile prusace înaintau 
asupra Parisului revoluționar... 


VIII 


GUVERNUL APĂRĂRII 
NAŢIONALE 


La primărie, se constitue — nu fără şovăiri — gu- 
vernul provizoriu, care cuprindeă pe toți deputații 
Parisului și pe Gambetta, Ernest Picard și Jules Simon 
socotiți ca deputați de Paris deși, îndată după alegeri, 
optaseră pentru circumscripțiile provinciale. "Thiers 
refuzând prezidenția guvernului, generalul 'Trochu, 
guvernatorul Parisului, fu nevoit s'o primească. N'au 
lipsit nici scenele pitoreşti... Astfel, Sarcey povestește 
una, care trebuie reprodusă: 

«Seara, mă dusei după ştiri la unul din cei care, luând 
parte la mișcare, trebuiă să-i cunoască rezultatele ofi- 
ciale. Acesta sosi la mijlocul prânzului, încălzit de emo- 
ţiunile prin care trecuse, Ne aruncă, aproape la în- 
tâmplare, numele celor din noul guvern. Căci, deşi 
el însuș făceă parte din minister, toate noţiunile i se 
învălmășşiau în minte, 

— «Dar Rochefort $ — îl întrebarăm noi 9) 

Rochefort, marele pamfletar care a dus cea mai 

aprigă campanie de presă contra imperiului, care fu- 
sese în dese rânduri condamnat pentru scrisele sale, 
eră — chiar în acel moment — în puşcărie, unde exe- 
cută o astfel de condamnare politică. Sarcey continuă: 

— «Rochefort! ne spuse omul nostru —ahleo în- 
tâmplare nostimă. Guvernul eră dejă constituit și, 
după ce noi ne numiserăm cu toţii, închisesem lista, 
când soseşte și el, urmat de-o mulțime enormă care-l 
scosese din puşcărie și care strigă: 'Trăească Roche- 
fort! trăească Rochefort! 

«Generalul Trochu îl primeşte pe tânărul ziarist, îi 
spune cuvinte măgulitoare cu un aer oareșcum încurcat 
şi, dându-i să înțeleagă că guvernul e complet, că s'au 
lipsit ușor de el, îl invită totuș — dacă îl îndeamnă, 
sufletul, să ia loc la biurou. 

«Pamfletarul îl ascultă cu o figură rece şi, luând acel 
ton sarcastic, în care recunoșteai în întregime pe au- 
torul Lanternei, îi răspunse: 

— «Doamne, generale ! oricare ar fi slujba, pentru 
care aş fi socotit capabil, o voiu primi fără să crâcnesc. 
Dacă vrei să mă faci portar al primăriei, voiu desfă- 
şură — ori de câte ori voiu trage cordonul soneriei, 
acelaş patriotism, pe care d-ta şi colegii d-tale îl veţi 
desfășură în conducerea republicei)... 1), 

„+ Ceeace înseamnă că, chiar în momentele mari, mi- 
cile ambiţii pot aruncă umbre asupra unor tablouri, 


» F. Sarcey: op. cit., pp. 29—30. 

pe care istoria ar trebui să le rețină întrun cadru cât 
mai senin! 

A doua zi, la 5 Septemvrie, cabinetul eră cunoscut: 
internele, Gambetta; externele, Jules Favre; justiția, 
Cremieux; finanţele, Ernest Picard; instrucția publică, 
Jules Simon; răsboiul, generalul Le FI6; marina, 
amiralul Fourichon; lucrările publice, industriașul Do- 
rian; agricultura şi comerțul, Maguin. 

Gambetta eră o nădejde, pentru marea mulțime 
care-l ştiă «tânăr, activ, foarte îndrăzneţ şi totuș foarte 
prudent)). 

Guvernul provizoriu se găsi în fața unei situațiuni 
dezastruoase, Anarhiştii lui Blanqui pândiau momentul 
unei lovituri, ca să pună mâna pe putere. Armatele 
germane înaintau vertiginos. Provincia întreagă eră de- 
zorientată. Iar Parisul, amenințat, trebuiă fortificat... 

Gambetta ceri ca guvernul sau, cel puţin, princi- | 
palii miniştri să părăsească Parisul şi să se retragă în 
Sud, pentru a organiză armata, care trebuiă să lupte, 
Majoritatea colegilor săi se opuse. Cremieux, ministrul 
justiției, primi o delegaţie de-a reprezentă întreg gu- 
vernul la 'Tours, toţi ceilalți miniştri rămânând în Paris. 

Gambetta înlocui în primele zile pe toți prefecții 
imperiului, prin oameni credincioşi partidului repu- 
blican, pentru ca defecțiunile să nu fie cu putință. 

Toată grija, toate eforturile lui, tindeau însă la 


1) F. Sarcey: op. cit, p. 31. 


77 


www.digibuc.ro 


otganizarea armatei. Prin circulara dela 14 Septemvrie, 
el ordonă înscrierea tuturor oamenilor între 20 şi 
6o de ani, repartizarea lor după arme și unități şi 
imediata lor instruire. Dar în timpul acesta, situaţia 
internă se complică: curente primejdioase îşi fac 
drum în provincie; iar în diferite părți se iscă 
incidente între prefecți şi autoritățile militare. Gu- 
vernul provizoriu se convinge să trimită la Tours, ca 
miniştri atașați lui Cremieux, pe Glais-Bizoin şi pe 
amiralul Fourichon. 

Gambetta insistă să se facă alegeri, pentru ca repu- 
blica să capete «în fața Europei, consacrarea naţiunii». 
Şi în afară şi în lăuntru, guvernul republican ar fi avut 
o mai mare autoritate, dacă s'ar fi întemeiat pe un par- 
lament. Mai mult încă: Gambetta speră, ca şi majo- 
ritatea francezilor în acel moment, că răsboiul va în- 
cetă. In adevar, acest răsboiu, eră pornit împotriva 
unui om, împotriva unei dinastii. Omul odată înlatu- 
rat, cauza încetase de-a mai există... 

La 20 Septemvrie, are loc întrevederea dintre Bis- 
marck şi Jules Favre. Cancelarul cere ca primă con- 
diție a armistiţiului cedarea Alsaciei-Lorenei şi ocuparea 
câtorva noui puncte strategice. ceeace ar fi însemnat ca 
«Adunarea să delibereze sub bătaia tunului). In fața 
acestor pretențiuni jignitoare, guvernul provizoriu se 
convinge că Germania înțelege să facă — din răsboiul în- 
ceput contra împăratului — un răsboiu împotriva po- 
porului francez. Alegerile se amână. Speranța păcii se 


78 


www.digibuc.ro 


risipește. Incep preparativele pentru continuarea cu 
înverșunare a răsboiului. 

Gambetta ordonă afișarea rezurmnatului discuțiunii din- 
tre Bismarck și Jules Favre. Circulara aceasta, care poartă 
data de 23 Septemvrie, se încheie cu două fraze, care au 
înfiorat sufletul Franței întregi: «Parisul, exasperat, jură 
să reziste până la capat. Judeţele să se ridice 

Franța — întreaga Franţă, fără deosebire de partid 
politic şi de ideal social — porni la luptă! 

Se acordară în pripă credite militare, se încercă o 
completare a armamentului, se începă echiparea noui- 
lor recruți şi instruirea lor, se reorganiză sistemul apro- 
vizionării, căci imperiul dezorganizase totul și, mai ales, 
armata. Dar toată această aperă de reclădire cereă timp. 
Prusacii înaintau... La 19 Septemvrie, ambasadorii străini 
părăsesc Parisul, pornind spre Tours. La 23, Gam- 
betta dă această splendidă proclamaţie, în care — după 
minunata expresie a lui Deschanel — «par'că ar răs- 
bate sufletul lui Danton»: 

«Acum 78 de ani, într'o zi ca asta, părinții noștri în- 
temeiau Republica și își jurau, în fața străinului care 
pângariă pământul Patriei, să trăească în libertate sau 
să moara luptând. Ei şi-au ținut jurământul, au biruit 
şi Republica din 1792 a rămas în amintirea oamenilor 
ca simbol al eroismului și al măririi naţionale... Fie ca 
vântul puternic, care însufleţiă pe înaintaşii noştri să 
treacă asupra inimilor noastre —şi vom învinge... 


* 
* * 

Parisul e asediat. 

In noaptea de 27 Septemvrie, armatele germane di- 
strug cablul care treceă prin Sena, aşă încât Parisul nu 
mai are nici o legătură cu provincia. Urmară câteva 
zile de enervantă ignorare a evenimentelor militare. 
Apoi, legătura se făcu prin porumbei dresați. Dar pri- 
mele știri sosite dela Tours arată că situația politică 
Şi militară e tragică. Mişcări separatiste se produc în 
câteva centre. Pescuitorii în apă turbure apar şi acum, 
ca totdeauna în astfel de împrejurări. Infrângerile se 
țin lanț. Delegaţiunea dela Tours, conştientă de slăbi- 
ciunea ei, cere ajutoare guvernului din Paris. 

La 3 Octomvrie, guvernul decide să trimită pe Gam- 
betta, învestit cu depline puteri, la Tours. Până la 
această dată, guvernul îl reținuse în capitala asediată, 
uride «prezenţa lui eră socotită indispensabilă». 

Deschanel zugrăvește în rânduri minunate scena epică 
a plecării lui Gambetta: 

«La 7 Octomvrie, la ceasul 11 dimineața, două ba- 
loane — (Armand Barbbs) și «George Sandy plecau din 
piaţa Saint-Pierre, în direcția Montmartre. Cel din- 
tâiu balon duceă pe Gambetta şi pe Spuller, amicul şi 
duhovnicul tuturor tainelor sale — şi norocul Franței. 
Impinse de un vânt foarte ușor dinspre Sud-est, ae- 
rostatele lăsară pe dreapta Saint-Denis. Dar abiă tre- 
cură linia forturilor, şi pe dată fură asaltate de o 
serie de împuşcături, cari porniau din avantposturile 
prusace; se traseră chiar câteva lovituri de tun asupra 

aerostatelor. Baloanele se aflau la înălțime de 6oo 
metri şi călătorii auziau şuerăturile gloanțelor. Atunci 
se ridicară la o înălțime, care-i puneă în afară 
de primejdie. Dar, fie din pricina vreunui acci- 
dent, fie din pricina unei manevre greşite, balonul 
care duceă pe ministrul de interne începu să sco- 
boare repede şi atinse pământul într'un punct, 
prin care trecuseră câteva ote mai înainte regi- 
mentele inamice, punct situat la o mica distanță 
de un post german. S'a aruncat lestul și, astfel, 
balonul s'a ridicat şi şi-a putut continuă drumul. Eră 
abiă la o înalțime de 200 metri lângă Creil, când primi 
noui Împuşcături, dela soldații din Wiărtenberg. Un 
glonț îl atinse pe Gambetta la mână. In sfârşit, balonul 
cobori la Montdidier, iar Gambetta puti ajunge 
seara la Amiens» 1), 

A doua zi, prin Rouens, Gambetta ajunge la 'Tours, 
capitala Franţei libere. Aci, găseşte o situaţie tragică: 
desbinări între membrii delegațiunii guvernamentale, 
certuri meschine, ambiţii mărunte. In restul țării — 
o groaznică debandadă. 

Amiralul Fourichon, ministrul marinei, delegat şi 
la răsboiu,  demisionase. Generalul Lefort refuzase 
portofoliul vacant. Gambetta este silit să ia și depar- 
tamentul răsboiului, pe lângă cel al internelor. 

Din clipa aceasta, Gambetta începe opera de 


1) P, Deschanel: op. cit., p, 64. 

reorganizare a arinatei 1). Aprovizionarea este orânduită 
pe noui baze. Armamentul este, încetul cu încetul, re- 
făcut, căci, în retragere, se pierduseră arme şi mu- 
niții. In afară de aceasta, la Sedan, unde împăratul că- 
zuse prizonier cu întreaga armată, ca şi la Metz, unde 
generalul Bazain eră asediat cu 175.000 de oameni, ră- 
măsese cea mai bună parte din armament. 

Franţa îşi pregătise nouii soldați. Ei porniau încre- 
zători la luptă. La început, avuseseră şi câteva mici 
victorii... Dar la 30 Octomvrie, se află vestea că Ba- 
zain a capitulat. 200.000 de soldaţi prusaci, care erau 
sechestrați în jurul fortăreței, pentru organizarea ase- 
diului, sunt acum liberi. Ei pornesc spre Sud, sub co- 
manda prințului Frideric Carol, cu intenţia de-a lovi 
nouile armate ale republicii. Gambetta dă vestita pro- 
clam. ţie: «Metz a capitulat. Mareșalul Bazain e un 
trădător... Francezi, măsurați adâncimea prăpastiei, în 
care ne-a rostogolit imperiul... Da, oricât de cumplit 
ar fi dezastrul, să nu ne găsească nici desnădăjduiţi, 
nici şovăitori 

Planul francez este să se atace centrul frontului ger- 
man, înainte de-a sosi întărirea armatelor lui Frideric 


1) Asupra amănuntelor acestei opere, ca și asupra chi- 
pului cum s'au desfașurat luptele — chestiuni care ies 
din cadrul acestui studiu, ca să alcătuească istoria răs- 
boiului din 1870, v. «Gambetta» de P. Deschanel, pp. 
65—r22, (cap. «Gambetta la Tours», «Operaţiile mili- 
tare», «Sfârşitul delegațieis, vLupta până la capăt). 

Carol, «surescitate de victorie») 1). La 9 Noemvrie se 
dă atacul. Lovitura reușește. Francezii recuceresc ora- 
șul Orleans. Gambetta anunţă această victorie prin 
proclamația dela 12 Noemvrie, în care spune despre 
soldații învingători: «Franța îndoliată le datorează în- 
tâia mângâiere, întâia rază de lumină). 

Inaintarea trupelor franceze spre Paris, e imediat 
oprită: generalii nu se bizue pe armatele republicii, 
regimente tinere şi abiă instruite. Gambetta cere ca 
marșul asupra capitalei să continue. La 23 Noemvrie, 
punctul de vedere al lui Gambetta triumfă. Regimen- 
tele franceze înaintează din nou. Prea târziu: frontul 
german, în urma înfrângerii, fusese întărit. La 28 No- 
emvrie, marșul încetează... 

Vestea victoriei franceze ajunge în Parisul asediat. 
Generalul 'Trochu ordonă armatei Parisului să lo- 
vească în acelaș timp cu armata din Sud. Generalul 
Chanzy ia ofensiva şi cucerește unele puncte. Dar la 
2 Decemvrie, armatele germane —în acest moment 
sosise și prințul Frideric Carol cu armata sa liberată 
prin capitularea  Metzului — încep atacul, presează 
frontul francez, regimentele republicii se retrag, Or- 
lEans-ul e ameninţat. 

Gambetta, care — cu optimismu-i meridional — ve- 
deă în mica victorie dela Orleans, ca și Franţa întreagă, 
începutul marei victorii franceze, e desnăjduit când află 


1 P. Matter: op. cit. pp. 75—76. 

retragerea precipitată a trupelor, în ajun victorioase, 
Nerăbdător, pleacă dela Tours, la Orleans. Dar, când 
trenul special ajunge la Chapelle-Saint-Mesmin, linia 
ferată eră tăiată de patrulele germane, care trag asu- 
pra locomotivei, găurind cazanul... In sfârşit, a doua zi 
în zori, ministrul de interne e înapoi, la Tours, în- 
frânt, desperat... 

Prusienii înaintează spre Tours. Delegatiunea gu- 
vernamentală se mută la Bordeaux. Singur Gambetta 
rămâne pe loc, ca să poată supravegheă tot, ca să poată 
află tot, cât mai repede, cât mai deaproape. 

După ce potolise mişcarea revoluționară începută 
de «Liga Sudului), mişcare care tindeă la un separa- 
tism primejdios, Gambetta se duce la Lyon, ca să su- 
pravegheze preparativele militare din acest oraș. Apoi, 
la 28 Decemvrie, e la Bordeaux, unde se pregăteşte 
ultimul efort al Franţei... 

Generalul Chanzy ia comanda nouei armate, care 
trebuiă să dea această lovitură decisivă. El se rele- 
vase ca un genial comandant, dar din pricina intrigi- 
lor din biurourile Cuartierului, nu putuse luă comanda 
decât acurh. Şi acum, eră prea târziul 

In momentul când își prepară ofensiva, când își cu- 
legeă cele din urmă informaţii şi când îşi desăvârşiă 
planul, Chanzy e atacat. După o rezistenţă de două zile, 
se retrage. Generalul Bourbaki, care — cu. armata sa — 
trebuiă să sprijine fie înaintarea, fie retragerea armatei 
lui Chanzy, e înfrânt, Urmărit, îşi trage un glonț în 

tâmplă, dar scapă cu vieață din această încercare de 
sinucidere. Generalul Clinchant îl înlocueşte la coman- 
dament. Retragerea continuă. Gambetta are încă spe- 
ranțe... La 22 lanuatie, la Lille, în mijlocul unei po- 
pulații desperate, strigă: «Sentimentul solidarității ne 
impune politica noastră: politica rezistenței până la 
capăt... Nici o slăbiciune! Dacă nu vom desnădăjdui, 
vom scăpă Franţa»... 

Zadarnice visuri... 

„Căci la 29 Ianuarie, dimineața, Gambetta pri- 
mește la Bordeaux următoarea depeşă: «Versailles, 28 
Iauuarie 1871, 11 ore 15 seara, — Semnăm astăseară 
un tratat, cu d-l conte de Bismarck. Am convenit 
aşupra unui armistițiu de 21 de zile. O Adunare va 
fi convocată la Bordeaux la 15 Februarie. Aduceţi la 
cunoștința întregei Franțe această știre. Faceți să 
se execute armistițiul şi convocați alegătorii pentru 8 
Februarie. Un membru al guvernului vine la Bor- 
deaux. Semnat: Jules Favre». 

Trei rânduri închideau epoca de glorioasă rezistență 
a Franţei republicane... 

Gambetta certi lămuriri complimentare. El primi 
acest bizar răspuns: 

(Versailles, 31 Ianuarie 12 ore 15 dim. — Tele- 
grama d-v. către d-l Jules Favre, care a părăsit acum 
Versailles-ul, îi va fi trimisă mâine dimineața la Paris. 
Sub titlu de informaţie, am onoare să vă comunic ur- 
mătoarele: Armistițiul încheiat la 28 va dură până la 

I9 Februarie... Adunarea națională trebuie convocată. 
Ocuparea tuturor forturilor din Paris. Armata Parisu- 
lui prizonieră de răsboiu, afară de efectivul necesar 
pentru menținerea siguranței interioare... Ţrupele ger- 
mane nu vor intră în oraş în timpul armistițiului... 
Adaug că forturile au fost ocupate azi chiar de trupele 
noastre... Adunarea va decide asupra răsboiului sau 
asupra condiţiilor de pace». Semnat: Bismarck, care 
primise depeşa lui Gambetta, după plecarea lui Jules 
Favre din Versailles... 

Armata de Est nu intră însă în convenţia de armisti- 
țiu. Guvernul din Paris, care nu eră informat asupra 
situaţiei, speră într'un succes... Clinchant, comandan- 
tul acestei armate, execută o retragere dezastruoasa, 
sub presiunea germană. 

Gambetta încă dela 27 Ianuarie încunoștiințase pe 
generalul 'Trochu că guvernul din Paris nu poate de- 
cide decât în ceeace priveşte Parisul: «Tot ceeace veți 
hotări în afară de interesele proprii ale Parisului, fără 
consimțimântul și ratificarea noastră, va fi nul și de 
nul efect... Cât despre noi, guvernul central devenit 
singurul guvern începând dela capitulare, drumul no- 
stru e clar: continuarea răsboiului, până la desrobire»... 

După eșecul complet al armatei de Est, Gambetta 
își dadu seama că nu mai puteă speră nimic. Deaceea, 
dă decretul de convocare, a Adunării Naţionale, fixând 
câteva categorii de cetățeni, care nu pot fi aleşi: ace- 
ştia erau toți demnitarii din timpul imperiului, oameni 

care, cum spuneă Gambetta, erau autorii dezastrului 
Franţei... Bismarck protestează împotriva acelor ar- 
ticole din decretul lui Gambetta, care fixau catego- 
riile de ineligibili. Şi cancelarul, cu cinismul care-l ca- 
racteriză, protestează în numele... «libertății alegerilor!» 
Guvernul din Paris trimite pe Jules Simon la Bor- 
deaux, ca sa limpezească situaţia... 

La 6 Februarie, Gambetta se retrage din guvern, după 
ce dă această ultimă circulară către prefecți: «ln nu- 
mele patriei, să fim uniţi. Faceţi alegerile în pace şi în 
bună înţelegere. Aceasta este scăparea»... Generalul 
Thoumas descrie scena despărțirii lui Gambetta de 
membrii delegației dela Tours: «se apropie de fiecare 
din noi, ne strânse mâna şi ne mulțumi cu efuziune. 
Aşă a fost despărțirea lui Gambetta, care desfăşurase 
atata energie şi atât patriotism»... 1). 

Apărarea naţională dela 1870, e opera acestui om, 
Cu drept cuvânt spune unul din biografii săi că rezi- 
stența de-atunci este «leagănul victoriei naţionale din 
1918» 2). 


* 
* * 


După sfârşitul răsboiului, fireşte, Gambetta a fost 
obiectul unor grave învinuiri. N'a lipsit nici acuza- 
țiunea de necinste, cea mai frecventă acuzațiune ce se 


» P. Deschanel: op, cit. p. 103. 
-) P. Matter: op. cit., p. 82. 

aruncă în politică. Istoria n'a reținut, se înțelege, nici 
unul dintre aceste amânunte meschine, A fost însa, o 
altă învinuire, care a atras mai îndelung atenția bio- 
grafilor: este pretinsa năzuință către dictatură, pe care 
Gambetta ar fi manifestat-o în timpul răsboiului, Ni- 
mic mai neadevărat! Din tot ce a gândit, din tot cea 
scris, din tot ce a vorbit şi, mai ales, din tot ce a făcut 
Gambetta în lunile grozave ale rezistenței âroice, se 
desprinde luminos o singură nazuință: năzuința ho- 
tărită, către o democraţie cinstită şi largă. 

Din primul moment al constituirii guvernului pro- 
vizoriu, Gambetta cere stăruitor să se facă alegeri şi 
să se convoace o Adunare naţională. La 17 Septemvrie, 
când o parte din Franța eră ocupată de regimentele 
germane, ministrul de interne cere totuş, convocarea 
colegiilor electorale, sub acest minunat motiv: «nu tre- 
buie să se pară că, ajunși la putere, am uitat principiile, 
pe care le profesam când eram în opoziție» Până în 
ultimul moment, Gambetta susține ideea alegerilor 
imediate şi nu cedează decât în ziua când se convinge 
că alegerile sunt cu neputința din pricina împrejură- 
lor excepționale ale răsboiului. 

I s'a imputat că a luat şi portofoliul răsboiului, deşi 
îl aveă pe acela al internelor, când a ajuns la 'Tours. 
Documentele dovedesc că s'a hotărit la aceasta numai, 
după ce amiralul Fourichon demisionas+, iar generalul 
Lefort refuză să accepte departamentul vacant, 

Deşi ministru de răsboiu și ministru de interne, deşi 

în timpul unei lupte crâncene, Gambetta rămâne paz- 
nic neclintit al tuturor libertăților cetăţeneşti. 

Când află că un subaltern al său a suspendat «a Ga- 
zette du Midi», care făceă o politică monarhistă, Gam- 
betta dă un ordin vehement: «E cu neputinţă să tole- 
ram vreo violență, împotriva libertăţii și proprietății»... 
Funcţionarul demisionează şi «la Gazette du Midi», deşi 
aveă o atitudine ostilă ideei republicane, reapare, în 
urma unui decret în care ministrul de interne spune: 
«Republica e singurul guvern care poate să suporte 
libertatea presei, în toată plenitudinea e. 

Când, aiurea, prefecţi zeloşi în republicanismul lor, 
iau măsuri arbitrare contra presei și contra partizanilor 
vechiului regim; când se comit samavolnicii la adăpo- 
stul comodului pretext te vreme de răsboiu», Gambetta 
ordonă «respectul libertăţii până la calomnie, până la 
injurie», 

Astfel, cu drept cuvânt spune el însuș că guvernul 
apărării naționale a ştiut să asigure tuturora «cea mai 
deplină libertate în mijlocul crizei celei mai groaznice». 

La 4 Februarie, cu două zile înainte de a-şi da de- 
misia din guvern, admiratorii îi organizează un gran- 
dios meeting la Bordeaux, cu intenția de a-i da dicta- 
tura. Eră deajuns s'o accepte, ca s'o aibă. Nu numai 
că n'a primit-o, dar nici nu s'a dus la întrunire. Mai 
mult: a mustrat, pe cei care nu Știau (să evite răs- 
poiul civib, 


* 
* * 

Puțin timp după 1870, toţi adversarii lui Gambetta 
— cei dinăuntru ca și cei din afară de hotarele Franţei 
— i-au recunoscut meritele, Dintre numeroasele măr- 
turii în acest sens — vom cită o singură frază a lui 
Colmar von der Goltz, atunci căpitan de stat-major. 
«Gambetta dovedise strălucite calități de organizator. 
In scurtă vreme, el unise partidele, mişcase massele 
populare şi, cu puternica-i voință, îndreptase toate for- 
țele vii spre un singur scop: răsboiul până la capăt) 1). 


3) Jaurăs, într'unul din magistralele sale discursuri, 
găsește ritmuri de epopee, ca să glorifice rezistența 
dela 1870: ...«Franţa a fost învinsă, n'a fost umilită și 
înjosită. Ea a luptat până la istovire, și-a risipit cu 
dărnicie eroismul şi sângele, şi-a concentrat pentru re- 
zistențe desperate pe toţi fiii săi— dela regaliştii din 
Vest, până la revoluționarii lui Blanqui, care sunau la 
Paris clopotul «patriei în primejdie W Franţa a continuat 
lupta chiar peste limitele hotarîte de cei înţelepţi. A 
facut mai mult decât atât: nu numai că a avut aceă 
forță de elan, catre care o mânau istoria întreaga și 
întregul ei geniu; dar a avut —sub cuvântul înflacarat 
și organizator al lui Gambetta, lunga tenacitate a efor- 
tului în mizeria nelămurită a nenorocirilor; siguranța 
speranţei, care supraviețuiă orgoliului; progresul mereu 
înnoit al voințzi, care domină dezastrul. Franţa a avut 
în ridicarea bruscă a Republicii o prodigioasă reînnoire 
a energiei naţionale (apl.): mândria unui popor rănit, 
care cere idealului său regăsit forța de-a trai şi de-a 
învinge; mândria vulturului rănit, care cere soarelui 
puterea de-a sbură încas. (Bibl. Les grands debats par- 
lament., No. 1, ed. Cornely, Paris, 1903; pp. 171—172). 

IX 
INTEMEIEREA REPUBLICII 


Adunarea națională se întruneşte la Bordeaux, în 
ziua de 13 Februarie 1871. 

Gambetta e ales în zo departamente. El optează pen- 
tru Rinul-de-jos, ca să poată vorbi în numele Alsaciei- 
Lorenei. 

In primele zile, Adunarea națională dovedeşte o dez- 
orientare totală. E momentul cel mai critic din această 
lungă înlănțuire de momente critice... Patru zile, ezi- 
tările se țin lanț. In sfârșit, la 17 Februarie, Thiers e 
ales ca șef al puterii executive a republicii franceze. 
In aceeaş zi, Keller, în numele deputaţilor din Alsacia- 
Lorena, ceteşte proclamația prin care declară nule ho- 
tăririle eventuale, care ar trunchiă Franţa indivizibilă, 
Gambetta cere, dacă se vor pune asemenea condițiuni, 
lupta «până la cel din urmă cartuș». Adunarea trece în 
secții, examinează declarația aleşilor celor două pro- 
vincii şi votează o moţiune vagă, în care se simte abi- 
litatea frazei lui Thiers: totul rămâne «la înțelepciu- 
nea şi patriotismul negociatorilor». 

„„4Patriotismul negociatorilor» trebuie să cedeze însă 
în fața forţei brutale a regimentelor prusace. Alsacia- 
Lorena e jertfită. Adunarea ratifică tratatul cu 546 de 
voturi pentru şi 107 contra. 

Grosjean, deputat din Alsacia, depune dimisia de- 
putaților din provinciile sacrificate, declarând că 

trevendicarea drepturilor noastre rămâne deschisă pentru 
totdeauna». Gambetta, care optase pentru Rinul-de-jos 
e şi el între cei siliți să demisioneze. Bolnav, istovit 
după patru luni de muncă fără preget, fostul ministru 
de intărne pleacă la Saint-Sebastien. 


* 
* * 


Din depărtare, Gambetta urmăreşte atent evenimen- 
tele din Fanța: Comuna și al doilea asediu al Parisu- 
lui.,. Revoluția Parisului e, pentru Gambetta, o lovi- 
tură groaznică. Un moment e descurajat, el care din 
clipa când a pășit pentru prima dată pe trotuarul Ca- 
pitalei a dovedit un optimism sănătos şi justificat... Se 
gândeşte să nu mai participe la luptele politice... Dar, 
în Iulie, au loc alegerile parțiale, pentru mandatele ră- 
mase vacante prin optările deputaților aleși în mai 
multe circumscripţii. Gambetta e solicitat. Abiă în- 
sănătoșşit, nu se poate împotrivi. O lună înainte de 
alegeri, vine în Franţa şi începe o viguroasă cam- 
panie electorală. 

In discursurile pe care le rostește acum, Gambetta 
își precizează linia de conduită. El tinde către o demo- 
craţie națională, arătând că republica trebuie să înfăptu- 
ească un program «radical şi conservator în acelaș timp». 

Ales în trei circumscripții, Gambetta optează pentru 
Sena. Abiă reintrat în Adunarea naţională, partidele 
dreptei — regaliștii în special — încep o violentă cam- 
panie de defăimare a operei săvârşite de guvernul apărării 

naționale. Gambetta are dese incidente cu Thiers, 
care-i spune la un moment dat: — «Nebun furios»... 
— Tribunul îi răspunde: — «Bătrân sinistru b 

„„„Nebun furios... — şi cuvântul a rămas. Deschanel 
a adăugat: «Nebun de iubire pentru Franţa, pentru 
onoarea și gloria ei; nebun de durere»!). 

Iar ]. ]. Weiss spune: «Nebun furios ! Eu mă agăț 
de acest cuvânt de om mic și de mică politică: vorba 
asta care i-a fost aruncată ca o injurie va fi titlul lui 
Gambetta în fața posterității)...2). 

Adunarea națională decide verificarea actelor dele- 
gaţiunii dela Tours. Gambetta stă sub îndoita acuza- 
ţiune calomnioasă că a dorit dictatura și că şi-a însu- 
şit banul Statului, Dar comisiunea de anchetă — deşi 
compusă numai de adversari ai lui, deși prezidată ades 
de Daru, fost ministru sub imperiu — nu îndrăzneşte 
să împingă prea departe înscenarea. Gambetta iese 
cu un câştig moral din această tentativă de asasinat 
politic: are prilejul să lămurească tot ce a făcut şi să 
înlăture în faţa tuturor oamenilor de bună credință 
învinuirile nedrepte ce i se aduc 3). 


* 
* * 


Acum 9 parte din adunare îşi mărturisește intenția 


1) P. Deschanel: op. cit., p. 133. 

2 ]. ]. Weiss: op. cit., p. 316. 

3 A. Calle: «Les Origines de la IIl-e Republigue», 
ed. Bossard, Paris, 1921. 

de-a da acestei adunări caracter de Constituantă. Gam- 
betta rosteşte cu acest prilej unul din cele mai stră- 
lucite discursuri, dovedind că deputaţii aleşi în împre- 
jurări «sângeros de excepţionale» n'au mandat decât să 
decidă asupra păcii sau asupra răsboiului, Pentru a se 
da Franţei o constituţie republicană, cetățenii trebuie 
din nou convocați. 

Ca să asigure triumful acestei ideei, Gambetta în- 
cearcă o coaliție a partidelor de stânga, dar nu izbu- 
teşte. Atunci, ca și acum ambițiile mărunte împiedecau 
înlănțuirea forțelor democratice şi înlesniau triumful 
partidelor reacționare. 


* 
* * 


Gambetta își dă seama că are nevoie de un mijloc 
de comunicare zilnică cu cetăţenii, pentru răspândirea 
ideilor republicane, pentru educarea poporului ca şi 
pentru înlăturarea calomniilor, care erau aruncate de 
adversari pătimași asupra partidului republican. La 7 
Noemvrie 1871, o societate pe acțiuni se întemeiază 
cu scopul de a înființă ziarul «a Republique frangaise». 
Prin aceasta, Gambetta își realiză un vechiu proiect. 
Incă din 1868, când a intrat pentru prima dată în par- 
lament, el plănuise înființarea unui ziar «le Suffrage 
universe). Ideea aceasta se înfăptui abiă în 1871. 

Colaboratorii principali ai Republicii franceze sunt 
Challemel-Lacour, Spuller, Ranc, Gabriel Hanotaux, 
Camille Barrre, Paul Bert, Berthelot, Broca, Joseph 

Reinach, etc., — hume care au ilustrat apoi, institu- 
tul Franţei, guvernele republicii, ştiinţa, medicina şi 
diplomaţia 1). Ziarul devine to pepinieră de oameni de 
guvernamânt) — iar, ca factură, cun organ de doctrină», 
care păstră un ton «moderat și grav) 2). 

«Aproape în fiecare seară — spune Deschanel — 
Gambetta veniă la gazetă şi, vorbind, dădeă amicilor 
săi canavaua trăsăturilor principale ale articolelor, 
Unul dintre colaboratorii săi ne evoacă un Gambetta 
aproape necunoscut, revăzând pagina I, primind cu o 
dragoste frăţească colaborarea şi sfaturile cele mai mo- 
deste, ale celor mai tineri, retrăind, în faţa redactorilor 
sai, şedinţele Adunării şi apoi, scriind pe un colț de 
masă o scrisoare)... 2), 

In timpul acesta Gambetta a scris foarte puține ar- 
ticole. Om de acţiune, orator născut — arareori se ho- 
tărî să ia condeiul în mână, Mai de grabă dictă unuia 
dintre redactori, căci în chipul acesta aveă oareșcum 


1 Maurice Barrts, cu firea lui pătimaşe, spune că 
«Republica franceză» eră ziarul Baronului de Reinach, 
care urmă sa joace un rol trist în faimoasa afacere de 
Panama, (Barres: «Leurs figures» ed, Emile-Paul, Paris 
1917, pp. 46—47). Relevăm numai această calomnie a 
lui Barrăs, caci spațiul nu ne îngădue să arătăm de 
câte ori Gambetta a fost întrebat «din ce trăește» și 
«cu ce fonduri scoate ziarul)... 

2) P, Deschanel: op. cit., p 140. 

3) P. Deschanel: op, cit., p. 141. 

impresia că ţine un discurs și opera de creatune 1 se 
păreă mai simplă 1), 

Republica franceză devine, nu numai un ziar de doc- 
trină republicana, ci un simbol al revendicărilor Franţei 
învinse, In permanentă legătură cu provinciile sacrifi- 
cate, Gambetta își propuneă să facă din ziarul său o 
tribună «pentru zilnica revendicare a drepturilor noa- 
stre în fața Europei. 

Pe când colaboratorii săi asigură ziarului o redactare 
îngrijită, Gambetta pornește iarăş în lungi turnee de 
propagandă politică. Lia Saint-Quentin, la Angers, la 
Havre, în Savoia, pretutindeni vocea lui răsună şi cu- 
vântul lui cucerește sufletele ascultătorilor. In aceste 
discursuri, răspândite cu dărnicie, Gambetta îşi expune 
şi își precizează ideile. In privința crevanşei», Gam- 
betta spune: «Să fim moderați... să nu vorbim nici- 
odată despre străin, dar lumea să înțeleagă că ne gân- 
dim mereu la el. Celor care propuneau soluții salva- 
toare, în acel moment de criză, Gambetta le răspunde: 
«Sunt o serie de probleme, care trebuie rezolvate, de 
dificultăți, care trebuie învinse — şi acestea variază 
după loc, după climat, după obiceiu, după starea sa- 
nitară, căre se schimbă în interiorul aceleiaș țări», Pen- 
tru acestea, este nevoie de cinste și de chibzueală, 
«Credeţi-mă, nu există un remediu social, fiindcă nu 
există o chestiune socială». Iar celor care vorbiau despre 


1) P. Matter: op. cit., p. 92. 

secătuirea Franţei, Gambetta le răspundea cu acea 
strălucire de frază care este decorul tuturor ideilor lui: 
«Da! Presimt, vestesc sosirea şi prezența în politică 
a unei noui pături sociale, care a intrat în luptă de 
vreo optsprezece luni şi care, de sigur e departe de-a 
fi inferioară înaintaşilor ei) 1). 

Această frază dă loc la un incident parlamentar. 
Thiers, sub înrâurirea dreptei, dezaprobă discursul lui 
Gambetta, căci — ziceA el — dnu sunt clase sociale în 
națiune». Gambetta însă nu se gândise să dea cuvân- 
tului o semnificație aspră. Tocmai de aceea, dezapro- 
barea lui Thiers a contribuit la adâncirea prăpastiei 
dintre cei doi oameni de Stat. 


* 
* * 


Un fapt nou se produse în acelaş timp: într'o ale- 
gere parțială, Gambetta sprijini o candidatură oarecare, 
împotriva candidaturii pe care o sprijiniă guvernul 
sau, mai precis, Thiers personal. De Remusat, mini- 
strul de externe, care —alăturea de Thiers — săvâr- 
şise opera de eliberare a Franţei, căzu. 


1) Unul din cei mai de seamă scriitori politici, Er- 
nest Charles, impută lui Gambetta lipsa oricărei teorii 
sociale. (Theories sociales et politiciens, Paris, 1898, ed. 
Charpentier, pp. 35—84). Gambetta n'a văzut decât 
problema politică, singura care se puneă pe atunci, 
Numai după statornicirea unui regim democratic, în 
care toate libertațile să fie asigurate, se puteă discută 
problema socială. 

Dreapta se folosi de această chestiune. Văzând că 
Thiers nu este sprijinit de stânga republicană, fracțiu- 
nile dreptei se coalizară și începură atacul. 

"Thiers rosti cel mai frumos discurs: el arătă cu o 
justificată mândrie dificultățile, pe care le-a învins în 
aceşti doi, în care timp a achitat în întregime apăsă- 
toarele despăgubiri Germaniei și a izbutit să elibe- 
reze teritoriul Franţei mai de grabă decât se așteptau 
chiar cei mai optimişti: «Nu, nu mă tem în ceeace pri- 
veşte amintirea mea. Căci nu înțeleg să mă înfățişez di- 
naintea tribunalului partidelor, ci în fața istoriei, și merit 
să apar înaintea ei). 

Adunarea dă totuş, votul de blam, căci — dipă drep- 
tul cuvânt al lui Disraeli — sunt discursuri, care conving, 
dar nu există discurs, care să schimbe votul... 

Thiers demisionă. lar când unul intre reprezen- 
tanții dreptei, vri să-i faca elogiul, Gambetta protestă 
împotriva aceștei perfide laude postume, 

In aceeaș seară, mareșalul Vlac-Mahon luă preziden- 
ţia republicii şi ducele de Broglie constituiă cabinetul, 

Republica eră în primejdie. Ducele de Broglie eră 
reprezentantul partidelor de dreapta, coalizate; iar ma- 
reșalul eră omul indicat de aceste partide. 

Abiă acum partidele de stânga îşi dau seama de 
primejdie şi reuşesc să se coalizeze, In fruntea coa- 
liției, stau Thiers şi Gambetta, care au trecut peste 
incidentele de ieri şi s'au unit, întru salvarea re- 
publicii. 

În adevăr, în faţa coaliției tuturor fracțiunilor din 
stânga, partidele dreptei cedează. Republica e înteme- 
iată cu 353 de voturi contra 352. Se mai votează câ- 
teva legi fundamentale, astfel încât o lovitură de Stat 
să nu fie cu putință și, la zo Decemvrie, Adunarea 
națională se dizolvă, urmând să se procedeze la noui 
alegeri. 


X 
REPUBLICA IN PRIMEJDIE 


Gambetta, deși ajunsese unul dintre cei mai vigu- 
roși conducători ai opiniei publice, nu-și schimbase 
cu nimic vieața modestă de mai înainte. Bătrâna Jenny 
Massabie îl îngrijiă ca și în primii ani de avocatură și 
chibzuiă cum să împartă mai bine micile sume, pe 
care — în calitate de director — Lon le incassă dela 
«Republica franceză»... In apartamentul din Strada Mon- 
taigne, vin — seara — prieteni politici, ziariști, oameni 
de ştiinţă. Gambetta își organizează aci micul lui (cuar- 
tier general) şi mulți din cei care — atunci necunos- 
cuți — veniau în casa tribunului, au fost — pe urmă — 
figurile cele mai strălucite ale Franţei politice şi cul- 
turale. 

In vieața intimă a lui Gambetta, un singur lucru s'a 
schimbat: s'a ivit o femeie... In ultimele şedinţe ale 
Corpului legislativ, sub imperiu, Gambetta o zărise în 


99 


www.digibuc.ro 


tribuna; iar dubă rasboiu, o regasise în aceeaş tribuna, 
în timpul Adunării naționale — cum spune Deschanel. 
O chemă Lonie Leon, Eră fiica unui colonel, Eră ca- 
tolică — și TJeschanel adaugă: «catolică practicantă», 
Păstrându-şi credințele ei — care erau opuse credin- 
țelor lui Gambetta — eă a trăit în taină, alături de ma- 
rele orator, i-a influențat vieaţa, i-a potolit unele avân- 
turi primejdioase şi i-a dat puteri în clipe de ezitare. 
In galeria marilor amante, ÎL.conie L.con rămâne una 
din figurile cele mai pure, una din femeile, care cu 
adevărat s'au jertfit. Gambetta țineă să se căsătorească 
cu ea, Ea însă, a respins aceasta propunere repetată 
Sstăruitor, fiindcă nu voiă să stânjenească întru nimic 
libertatea, și opera lui Gambetta... 

Omul de Stat apare, în corespondența intimă, un 
amant pasionat: «Tu singură, între toate femeile, m'ai 
putut strămută pe crestele străluminate ale pasiunii 
şi ale comuniunii inteligențelor... «Ție îţi datoresc 
cel mai mare triumf al meu și simt în adâncul sufle- 
tului că nu pot întregi acest triumf decât sub aripa 
ta». — «Ceeace ai tu folositor şi divin, e că mă sileşti să 
stau la datorie, că mă facisă reîncep munca — şi, mai 
ales, în curajul, pe care mi-l dai, înţeleg temeinicia și 
prețul iubirii tale»... — ...«Adevarata beție a triumfului 
politic o cunoaşte numai acela, care o gustă în iubire»... 
s«««lți mulțumesc din suflet pentru măreţia şi frumu- 
sețea, pe care tu o pui în fiecare zi în iubirea noastră»... 

Cu drept cuvânt spune Deschanel: «Dacă Paradisul 

se poate defini: a dori mereu ceeace posezi, atunci 
femeia aceasta i-a deschis poarta Paradisului) 1), 


* 
„x 


In timpul acesta, începe campania electorală pentru 
nouile alegeri. La 3o Ianuarie 1876, au loc alegerile 
senatoriale: republicanii obțin mai puţin de jumătate 
din mandate. La 5 Martie, în alegerile pentru Cameră, 
republicanii cuceresc 340 de locuri, din 533. 

Buffet se retrage cu întregul cabinet. Dufaure con- 
stitue noul guvern. Dar nici Dufaure nu poate gu- 
vernă. Mareșalul Mac-Mahon, în jurul căruia parti- 
dele dreptei țes plasa unor influențe primejdioase re- 
publicii, face un efort şi chiamă la guvern pe Jules 
Simon. In timpul acesta Gambetta este numit de Ca- 
meră, prezident al comisiei bugetare, așă încât cenzu- 
rează în chipul cel mai firesc politica republicii. Par- 
tidul republican are câteva victorii parlamentare şi re- 
acționarii se văd înfrânți zi cu zi. 

Mareșalul, sub influenta dreptei, capătă convingerea 
că Jules Simon apără în chipul cel mai slab institu- 
țiunile tradiționale ale Franţei şi că stânga face pro- 
grese primejdioase pentru mult trâmbițata «ordine în 
Stat)... Gambetta este arătat mareșalului, de către ca- 
marila interesată, ca unul din cei mai periculoşi agi- 
tatori, iar mareșalul vede că —sub guvernarea slabă 


1) P. Deschanel; op. cit. pp. 217—218. 

a lui Jules Simon, «agitatorul> capătă o influență zi cu 
zi mai puternică asupra ţării. 

La ş Maiu 1877, se votează legea municipală și stânga 
coalizată reușește să impună în lege, articolul care ho- 
tări publicitatea şedinţelor consiliilor comunale. La 15 
Vlaiu, se discută legea presei şi stânga reuşeşte să abroge 
legea, deși dreapta cereă menţinerea jurisdicției corec- 
ționale, în materie de delicte de presă... 

«+A doua zi, la 16 Maiu, Jules Simon coborîndu-se 
de dimineaţă, în biuroul său de lucru, găseşte un bilețel 
dela mareșalul Mac-Mahon, prezidentul republicii, 
prin care primul ministru e întrebat de ce s'au produs 
aceste voturi? 

Oricum s'ar socoti acest act — fie ca to lovitură de 
Stay cum spune Deschanel, fie ca o tendință a 
prezidentului de republică de-a impune guvernului o 
politică personală, cum spune d-l Paul Matter î) — 
situația creată republicii la 16 Maiu eră din cele mai 
grave şi cu drept cuvânt data aceasta a rămas ca dată 
istorică. 

Jules Simon se duce la Elyss€, ca să îmmâneze ma- 
reșalului demisiunea întregului cabinet. Mareșalul de- 
clară: «Prefer să fiu răsturnat, decât să rămân la ordi- 
nele d-lui Gambetta! 

Jules Simon a caracterizat actul maresalului — cu 


„1) V. Deschanel: op. cit., p. 205 şi P. Matter: op. 
cit. p. 109 

obişduitul său sarcasm: «Când m'a răsturnat la 36 
Maiu, a violat în acelaș timp regulele unui guvern par- 
lamentar și, pe acelea ale politeței. Nu-i imput decât al 
doilea delict, care rămâne pentru mine de neînțeles» 2), 

In realitate, actul dela 16 Maiu eră rezultatul firesc 
al introducerii militarilor, cu mentalitatea lor spe- 
cială, în delicatul angrenaj al politicei. Cu drept cu- 
vânt spune Deschanel: «Un militar în fruntea politi- 
cei; civili, cari se amestecă în armată —iată două 
erori fatale»... 


+ 
* * 


In seara de 16 Maiu, republicanii — care, crezân- 
du-se victorioși, începuseră iarăş să se divizeze — strâng 
rândurile. Coaliția stângii ia din nou ființă, de astădată 
sub conducerea directă și mărturisită a lui Gambetta. 

A doua zi, Gambetta pronunță un viguros discurs 
împotriva mareşalului, al cărui act este tun fulger, care 
izbucneşte pe un cer senin). Un rezultatal sfetnicilor 
2noniini, de care (țara e sătulă). Aceşti oameni, care lu- 
crează în ascuns, au devenit pentru Franța tun coş- 
mar periodic). Oamenii reacţiunii nu apar «cu figurile 
lor livide», decât în «zilele de crize fatale și de nesigu- 
ranță». 

La 18 Maiu, se constitue noul guvern: ducele de 
Broglie, simbol al spiritului reacționar, ia prezidenţia; 


?) P. Deschanel: op. cit., p. 205. 

iar internele sunt încredințate lui de Fourton, bona- 
partist cunoscut. Ă 

Camera e amânată cu o luna. 

Guvernul lucrează: prefecți, procurori, etc., sunt 
destituiți şi înlocuiți cu foștii credincioși ai fostului re- 
gim. Incepe o operă de spionaj şi de asuprire în în- 
treaga țară. 

Gambetta adună în jurul său pe toți republicanii. 
Creează comitete de propagandă, comitete pentru adu- 
narea fondurilor necesare și, cu directorii ziarelor re- 
publicane, creează comitetul general de rezistență. 

Thiers e în mijlocul republicanilor, îi încurajează, îi în- 
drumează, şi îi acopere sub autoritatea marelui sau nume. 

Camera se redeschide. 

Gambetta atacă viguros guvernul, în mijlocul între- 
ruperilor dreptei. Discursul se sfârșește cu această fraza 
profetică: «Plecăm 363; ne vom întoarce 400 

La 22 lunie, Senatul votează disolvarea Camerei. 

Grevy, prezidentul Camerei, rostește în şedinţa dela 
25, această frază celebră: 

«Ţara, în fața căreia Camera se reîntoarce, va spune 
în curând că în prea scurta ei activitate, această Ca- 
meră n'a încetat o singură zi, de-a binemerită dela 
Franţa şi dela Republică». 

Se ceteşte decretul de disolvare și deputaţii se întorc 
în departamente pentru acele alegeri, în care — pentru 
ultima oară — eră în primejdie însăş republica. 

* 
x 

Gambetta face încă una din acele istovitoare cam- 
panii electorale. Pretutindeni e primit triumfal. Succe- 
sul republicanilor e cert, Planul e făcut: Thiers, pre- 
zident de republică; Gambetta, prim-ministru, 

La Saint-Germain, în liniştea căminului, Thiers re- 
dactează manifestul electoral al liberalilor. In fiecare 
zi, primeşte ştiri despre teroarea, pe care guvernul o 
deslănțuiă asupra țării, pentruca astfel să-şi asigure iz- 
bânda. «Cu condeiul în mână, muri subit şi liniștit, la 
3 Septemvrie 18771). 

D-na Thiers refuză «funerariile naționale» oferite de 
guvernul «oarecum încurcab), La 8 Septemvrie, are loc 
îmmormântarea. O mulțime imensă vine să-şi mărtu- 
risească recunoștința față de cel care salvase onoarea 
Franței după 1870. Gambetta caracteriză această 
ceremonie funebră, ca «spectacolul unui popor dispre- 
țuitor al provocațiunilor brutale, sigur de izbândă ca 
de sine însuş şi gata la cele mai sublime jertfe» 2). 

Pentru prezidenția republicii fu designat Grevy, în 
urma morţii lui "Thiers. Gambetta îşi continuă propa- 
ganda. Toată teroarea guvernului nu foloseşte nimic: 
stânga cucerește majoritatea mandatelor. 

Guvernul, deşi învins, nu vrea să demisioneze. Gam- 
betta aruncă atunci ducelui de Broglie celebra apo- 
strofă: «Adevărul e că vă agățaţi de putere, Adevărul, 


1) P. de Remusat: op. cit., p. 216. 


2) P. Matter: op. cit, p. 115. 

e că nu staţi la gânduri, când e vorba să sacrificați pe 
acela 1), căruia îi exploataţi punctul de Pnoare contra 
datoriei lui constituționale şi nu staţi la gânduri de fel, 
— ca să salvați câteva ore din această dominație, pen- 
tru care n'aveţi nici o râvnă, dar pentru care aveți toată 
lăcomia». 

La 16 Noemvrie, guvernul e silit să se retragă. 

Mareșalul, sub presiunea camarilei reacționare, con- 
stitue un așă zis guvern incolor, care — fiind condus 
însă de generalul de Rochebouăt — are mai mult în- 
fățișarea unui preludiu de dictatură. 

Câteva săptămâni de criză, de înfrigurare primej- 
dioasă şi mareșalul se decise să constitue un gu- 
vern republican: se convinsese că, stăruind pe aceeaș 
cale, va provocă răsboiul civil. 

Dufaure constitue noul guvern, 

Republica a biruit şi în această ultimă încercare. 

Parlamentul începe pregătirea legilor, pentru conso- 
lidarea republicii. 


+ 
+ * 


Gambetta, liniştit în urma triumfului ideei republ- 
tane înăuntru, începe să se ocupe iarăș de politica 
externă, Ideea lui este un vast sistem de alianţe, care 
ar asigură Franţei putinţa drevanşei». El urmarește 
politica orientală, răsboiul ruso-turc, alianța noastră cu 


1) Mareșalul Mac-Mahon. 


106 


www.digibuc.ro 


Rusia şi, cu geniul politic de atâtea ori dovedit, între- 
vede alianța dintre Franţa şi Rusia şi chiar întregirea 
României...1). 

Se duce în Italia, leagă prietenie cu factorii hotărt- 
tori deacolo — și îndrăzneț — cugetă la o întrevedere 
secretă cu Bismarck, în nădejdea unei politici de recon- 
ciliere, cu importante concesiuni din partea Germaniei. 
In ultimul moment, sub sfaturile lui Spuller și Ranc, 
Gambetta renunță la această idee, convingându-se şi 
el că s'ar compromite de prisos, că ar pierde simpatiile 
Alsaciei-Lorenei, fără să poată câştigă nimic dela «can- 
celarul de fier. . 

Dar numeroșii lui adversari din partidul republican, 
geloși de succesele din urmă ale tribunului, duc în as- 
cuns campania de defăimare: Gambetta e acuzat, 
acum, şi de trădare! 

În timpul acesta, mareșalul Mac- Mahon ţine să măr- 
turisească tot mai des că Gambetta nu va fi în nici 
un caz chemat la guvern. Partidul republican se crede 
condamnat la o prelungită opoziție — nu din pricina 
programului, ci din pricina şefului. Intrigile se ţes tot 
mai dese, Unii strecoară svonul că, dacă Gambetta ar 
plecă, partidul ar puteă luă guvernul. Alții însă, îşi 
dau seama că se întinde partidului o cursă: fără Gam- 
betta, stânga încetează de-a mai fi o forță. Deaceea, 


1) V. scrisorile citate mai sus, la pp. 49—52 şi 
scrise în această epocă : 1876—1877. 

se caută înlăturarea omului primejdios. Nici după ce-l 
vor înlătură, republicanii nu vor aveă guvernul... 

Gambetta vede cum trece timpul şi cum se depăr- 
tează de ziua, când ar puteă conduce, când ar puteă 
cred ceva în Franţa. 'Totuş, «cu un râs sonor și mucalit, 
Gambetta scutură toate aceste josnicii, precum Guliver 
scutură săgețile aruncate de pitici...) 1). 


XI. 
PREŞEDINTE DE CAMERĂ, 
PRIM-MINISTRU 


In alegerile din Ianuarie 1879, republicanii fac încă- 
odată dovada forței lor electorale : din 82 mandate se- 
natoriale, ei cuceresc 66. 

Mareșalul Mac-Mahon, într'un conflict cu guver- 
nul, se retrase dela prezidenţia republicii. Jules Greyy 
înlocuește pe mareșal, sprijinit mai ales de republicani 
și de Gambetta personal. 

Jules Grevy prezident de republică — aceasta în- 
semnă Gambetta prim-ministru. Dar Jules Grevy e din 
rassa oamenilor mărunți... Se teme de Gambetta, care 
— prin strălucirea talentului său, l-ar acoperi... De- 
aceea, Grevy — drept mulțumire pentrucă Gambetta 


1) P. Matter: op. cit., p. at, 

a sprijinit candidatura — încredințează guvernul lu: 
Wadington, iar Gambetta e ales prezident al Camerei, 
Fără îndoeală — scanul prezidențial al unei adunări 
cere, mai presus de orice, imparţialitate. Gambetta 
însă, este uri luptător şi, deci, un pasionat. Nimic nu-l 
indică pentru acest rol: nici temperamentul său viu,. 
nici principiile, pe care necontenit trebuiă să le apere... 
Fostul ministru de interne a primit totuș prezidenția 
Camerei 1). 

Acum Gambetta părăseşte modestul apartament din 
Strada Montaigne și se mută în localul prezidenției, după 
tradiția franceză. Aci, primește pe toți străinii, care vi- 
zitează Franţa, vorbeşte cu fiecare. Caută să se infor- 
meze și să informeze. Caută să cucerească amiciţii 
prețioase, nu pentru sine, ci pentru însăş Franța. Gam- 
betta face o operă de propagandist, cu acele minunate 
însuşiri care-l caracterizau. In jurul lui, e elita intelec- 
tuală a Franţei: politicieni şi artiști, literați şi oameni 
de ştiinţă, ziarişti şi pictori, militari şi, mai ales, refu- 
giații politici din Alsacia-Lorena, care vedeau cu drept 
cuvânt în omul rezistenței dela 870, nădejdea — sin- 
gura lor nădejde. 


1) Precum se vede, angrenajul parlamentarismului 
funcționă defectuos în primii ani ai republicii, Nu-este 
locul să insistăm asupra tuturor acestor neregularități. 
P. Deschanel le-a lămurit pe larg în grandioasa mono- 
grafie asupra lui Gambetta. (pp. 189—240, cap. Pre- 
miers pas de la republigue parlementaire ) . 

Gambetta e omul de Stat, care prețueşte toate ma- 
nifestările spiritului omenesc: arta, știința, geniul mi- 
litar... 

Fireşte, dușmăniile ațipite o clipă, tresar violent, 
Un cuvânt ţâșneşte de undeva, dintr'un ungher al 
invidiei și e repetat de toți pismuitorii de rând: 
«dictatura». Politiciani mărunți asmut pe aceia dintre 
gazetarii, care sunt totdeauna gata să calomnieze: 
Gambetta e denunțat ţării drept «dictator». Repu- 
blica ar fi primejduită, de cel care a creat-o! Liber- 
tatea ar fi pe cale să piară, din pricina celui care 
o iubește cu pasiune. Democraţia ar trece prin- 
tr'un moment de criză din cauza celui care a înăl- 
țat-o la rangul de dogmă... Clevetiri meschine se 
adaugă acestui denunț perfid. Se spune că Gambetta 
risipeşte banii Statului în festinuri orgiace şi fiecare 
masă oficială, dată unui oaspete de aiurea, e anunţată 
ca un jaf în visteria Statului, 

Gambetta înfruntă noul val de ură. 

Wadington se retrage obosit, dela prezidenţia gu- 
vernului. Gambetta așteaptă să i se încredinţeze for- 
marea noului guvern. De prisos. Jules Grevy se teme 
de popularitatea tribunului. Deaceea, este chemat la 
guvern de Freycinet, colaboratorul cel mai intim al lui 
Gambetta în timpul apărării naționale. De Freycinet 
ezită. Gambetta îl roagă să formeze ministerul. Deşi, 
politiceşte, o criză de guvern ar fi slujit interesele lui 
Gambetta, totuș acesta — cu marele-i simţ politic — nu 

voiă să dea un nou prilej de uneltire partidelor drepte;y 
care pândeau, în umbră, 

Intre timp, se petrecuseră două fapte importante. 

Intâiu: legea amnestiei, care se votase numai în 
urma unui discurs al lui Gambetta: «Trebuie să 
închideți cartea acestor din urmă zece ani; trebuie 
să puneţi piatra tumulară a uitării peste crimele 
şi peste urmele Comunei; trebuie să spuneți tu- 
turor,,. că nu e decât o singură Franţă, și o sin- 
gură Republică», 

In al doilea rând: discursul dela 14 Iulie 1870. Cu 
prilejul schimbării drapelelor, Grevy ținuse un discurs 
obişnuit, șters. Gambetta rostise însă, una din acele ma- 
gistrale cuvântări, în care spuneă fraza celebră: «Ma- 
rile reparațiuni pot să iasă din drept, Noi sau copiii 
noştri putem să nădăjduim în aceste reparațiuni, căci 
viitorul nu este interzis nimănui», Aplauzele furtunoase 
erau o insultă adusă oratoriei comune a lui Grevy. Prezi- 
dentul republicii hotărise deci, să prelungească opozi- 
ţia primejdiosului Gambetta. 

Când de Freycinet se retrase, Grevy chemă la gu- 
vern pe Jules Ferry, bătrânul republican, unul din cei 
mai viguroși adversari ai imperiului, 

Dar cu fiecare republican chemat la cârmă, se apro- 
piă şi rândul lui Gambetta. O nouă campanie de de- 
făimare începe. La acuzaţiile de mai înainte — dicta- 
tură, necinste, etc. — se adaugă încă una: acuzatia că 
Gambetta vrea un nou răsboiu. Discursul dela 14 Iulie 

e răspândit în Franţa, în 100.000 de exemplare, însoțit 
de comentarii perfide. Gambetta se disculpă în Cameră 
într'o mare şi luminoasă apărare, 

Tribunul birueşte şi această nouă încercare, Victo- 
rios, pleacă la Cahors, căci «nu există om mare, care — 
în deplinătatea talentului și gloriei sale —să nu aibă 
dreapta şi nobila bucurie de a căută, în locurile copi- 
lăriei lui, cu amintirile modestelor lui începuturi — 
consacrarea amicilor lui şi a compatrioților, a căror 
mândrie este» 1). 

La Cahors, avă o primire triumfală, 

El însuş caracteriză această primire într'o imagine 
duioasă și elecventă: «sărbătoarea unei doici, care îşi 
regăsește copilul devenit stăpân după douăzeci de ani 
de despărţire», 

Senatul respinge proiectul «scrutinului de listă» sus- 
ținut la Cameră de Gambetta personal — şi îl res- 
pinge tocmai ca să se răsbune pentru supărătoarea săr- 
bătorire, al cărui erou fusese Gambetta la Cahors,.. 

Incepe noua campanie electorală. 

Cu aceeaș forță, Gambetta organizează întruniri, ține 
discursuri, dărueşte încurajeri, schițează îndrumări. 
Aplaudat într'un loc, insultat şi fluierat de agenţi plă- 
tiți aiurea — Gambetta nu șovăe o clipă. Partidul re- 
publican obține în alegeri, un covârşitor număr de 
mandate, Jules Ferry demisionează pe o chestiune de 


1) P. Matter: op. cit, p. 131, 

politică externă. Gambetta, în sfârșit, e chemat 
la guvern. 


* d * 

Ministerul Gambetta, de mult aşteptat, fusese nu- 
mit «marele minister) încă dinainte de a se constitui: 
atâtea nădejdi puneă Franța întreagă în vigurosul mi- 
nistru de interne dela 1870. 

Gambetta în adevăr, a făcut tat ce i-a stat în putință, 
pentru ca — potrivit planului de mult expus — să 
adune în cabinet cele mai de seamă personalități ale 
partidului republican. Fiecare însă, refuză politicos 
această cinste. Gambetta e silit să constitue «marele 
minister) numai din tineri aproape necunoscuţi, care 
însă — după aceea — au devenit stâlpii republicii: 
Waldeck-Rousseau, Paul Bert, Allain Targe, Felix 
Faure, Spuller, etc... Toată lumea eră neliniștită: 
«amicii lui Gambetta, pentrucă îl vedeau înfruntând 
primejdia fară aliații săi firești; inamicii, pentrucă îl 
vedeau formând un cabinet, al căruia inspirator va fi 
el însuș, până în cele mai mici amănunte» 1). 

Cabinetul e primit cu bănuieli la Cameră şi la Senat. 
Gambetta numește ca director al afacerilor străine pe 
J. ]. Weiss, acuzat de antirepublicanism 2). Iar ca şef 


1) P. Matter: op. cit. p. 137. 
2) Vezi articolele, în care Weiss se disculpă de această 
acuzație în Combat constitutionnel, (p. 205). 

al Statului-major, e numit generalul de Miribel, al ca- 
rui republicanism eră deasemenea bănuit. Gambetta ale- 
sese pe cei mai capabili — indiferent de credinţele lor 
intime. Republica eră consolidată, El însuş vegheă asu- 
pra ei. Nu aveă deci, de ce să se teamă. 

In timpul acesta, în culise se fac şi se desfac acor- 
duri, se organizează campanii, se pregătesc lovituri. 
Gambetta nu poate guvernă. 

După patrusprezece luni de luptă, o problemă mare 
vine în fața Camerei: problema revizuirii Constituţiei. 
Gambetta și guvernul cereau revizuirea parțială. Ca- 
mera votează revizuirea ilimitată. Gambetta, după un 
discurs minunat, își anunță demisia, în ziua de 26 Ia- 
nuarie 1882. 


Pi 


Demisionat, Gambetta face o calătorie în Italia. Apoi, 
reîntors în Franţa, îşi reiă locul în fotoliul directorial al 
ziarului «Republica franceză». In acelaş timp, redevine 
prezident al comisiunii armatei, în parlament. 

Lucrează înainte, fără ambiţii deșarte, fără chinui- 
toare păreri de rău — lucrează ca un slujitor sincer si 
hotărît al republicii. 

La 18 lunie 1882, guvernul de Freycinet solicită 
credite pentru marină. Gambetta rostește ultimul său 
discurs vorbind asupra politicii coloniale a Franţei. Co- 
borînd dela tribună, prietenii îi arată telegrama, care-l 
vestiă că bătrâna Maria Gambetta e greu bolnavă. 

Ajuns la Saint-Mandt, «marele orator nu mai eră 
decât un copil, în strigătul lui desnădăjduit: mamă, 
mamă bl), 

Vara rămâne la Ville d'Avray, unde își cumpărase o 
căsuță modestă şi tihnită, Scrie, Citeşte, Infiinţează 
Liga patrioților, cu Deroultde, poetul şi politicianul 
«revanşei». O ultimă bucurie îi înseninează acest glo- 
rios, dar timpuriu amurg: se căsătorește cu Ltonie 
Lon, care — în sfârșit — răspunsese rugăminților lui 
atât de des repetate. 

Toamna, când tocmai se pregătiă să se întoarcă la 
Cameră — un accident nenorocit: un glonț de revol- 
ver îl răneşte la mâna dreaptă. În scurt timp, se vin- 
deca, Apoi, vechea lui boală de stomac reapare sub o 
formă mai violentă: apendicită, Ingrijiri. Doctori. Nă- 
dejdi, Dar boala se agravează: «la 31 Decemvrie, pu- 
ţin înainte de miezul nopții moare. Prietenii plâng... 
O femeie îl sărută pe frunte și dispare în umbră pentru 
totdeauna», 2), 

La 7 Ianuarie, are loc îmmormântarea. O mulțime 
imensă vine să aducă mărturia durerii întregei Franţe, 
în fața unei gropi care urmă să devie simbolul repu- 
blicii victorioase. 


3) P. Matţer: op. cit, p. 148. 
2) P. Deschanel: op. cit., p. 29o şi P. Matter: op. 
cit; p. 149. 

XII 


INCHEIERE 


Dacă este adevărat că, în politică, realizările minime 
atârna mai greu decât cele mai mărețe planuri nerea- 
lizate, Gambetta este, în acelaș timp, omul realizărilor 
şi omul proiectelor măreţe. 

Din 1863, de când a început vieața politică prin 
campania electorală pentru alegerea lui Prevost-Para- 
dol, până în după amiaza zilei de 4 Septemvrie 1870, 
când intră în guvernul provizoriu ca ministru de in- 
terne, Gambetta este — cu toată tinerețea lui — unul 
din cei mai primejdioși opozanți ai celui de-al doilea 
imperiu. Animat de ideea republicană, el luptă pe 
toate căile să doboare un regim de despotism şi puţini 
pot spune că au dat imperiului lovituri atât de puter- 
nice, cum a fost pledoaria lui Gambetta în afacerea 
Baudin, discursul împotriva farsei timperjului liberal 
sau cel împotriva declaraţiei de răsboiu,. 

Rareori, un om de Stat — în tinereţea lui —a unit 
atât talent cu atâta energie, atâta prudență cu o atât de 
cuceritoare expansivitate... Gambetta eră omul politic, 
în cea mai înaltă accepțiune: altruist ca nimeni altul; 
viguros, dar chibzuit; posedând cea mai puternică 
armă — vorba — dar întrebuințând-o cu un rar simț 
al măsurii; instruit prin lecturi şi prin călatorii, 

Patru luni de zile, Gambetta e ministru în guvernul 

apărării naționale. «Opozantul» de ieri — devine un per- 
fect cârmuitor — mai ales pentru împrejurările acelea. 
Jaures spune: (cuvântul înflăcărat şi organizator al lui 
Gambetta». In adevăr, în aceste patru luni — când 
Gambetta rezumă toate nădejdile Franței, circulările 
lui, proclamaţiile lui, discursurile lui nu sunt numai 
minunate pilde de oratorie, ci îndrumări precise, în- 
demnuri practice, de imediat folos, la a căror aplicare 
el însuş a priveghiat cu o grije înfrigurată. 

Din Februarie 1871, Gambetta luptă pentru consoli- 
darea republicii. Activitatea lui e uimitoare. Gambetta 
cunoşteă opera de lămurire care îşi aşteptă realizarea. 
Şi a pornit în propagandă, a cutreerat Franţa întreagă, 
a răspândit ideea republicană până în ungherele cele 
mai ascunse —a încălzit-o cu sufletul lui, a înflorit-o 
cu vorba lui... In aceă perioadă care urmă îndată după 
înfrângere, Gambetta e un mare creator de idealuri. 
Insultat, batjocorit, umilit — el stărue în această li:ptă 
şi, dacă din tainițele lor, partidele dreptei n'au reuşit 
să recucerească puterea în aceşti ani turburi, aceasta 
se datorește numai faptului că Gambetta încercuiă re- 
publica cu zidul propriei lui energii. 

Când, în sfârşit, i s'a dat guvernul, ga toți uriașii — 
Gambetta a fost un izolat. Dar omul care la 1870 eră 
exponentul sufletului francez, omul care șapte ani îna- 
inte de 1870 fusese crainicul năzuinței unanime către 
dreptate, omul care zece ani după 1870 a fost vulgari- 
zatorul ideei republicane şi promotorul ideei de 

«revanșă», dar și de politică chibzuită — omul acesta nu 
mai aveă neyoie să formeze un guvern: intrase dejă 
în istorie. 


* 
* + 


Concepția politică a lui Gambetta este democrația 
națională. Concepţie înaintată, îndrăzneață pentru tim- 
purile acelea, fără îndoeală. Gambetta are meritul de-a 
fi dovedit că o politică naţională nu numai că nu ex- 
clude ideea democratică, dar este imperios necesar să 
se întemeieze pe această idee şi că şovinismul jigneşte 
adevăratul sentiment naţional, precum sectarismul jig- 
neşte adevărata idee democratică. 

Ceea ce-l distinge — între republicanii timpului — 
sunt tocmai aceste concepții largi, această totală lipsă 
de prejudecăți, această minunată dușmănie a oricarei 
mărunte mentalitaţi de coterie politică. Toate acestea 
pornesc din generozitatea sufletească — aceă genero- 
zitate care va fi de-apururi semnul celor aleşi și însui- 
şirea capitală a marilor oameni de Stat. 

In după amiaza zilei de 4 Septemvrie 1870, când — 
dela tribuna Camerei — vorbiă mulțimii adunate să 
ceară răsturnarea imperiului, Gambetta grăiă cîn nu- 
mele patriei și al libertăţii politice, două lucruri pe care 
nu le voiu deosebi niciodată». Un ceas mai târziu, 
republica eră declarată. Formula lui Gambetta a rămas 
deviza republicii — şi marea glorie a «tribunului». 

In adevăr, în toată activitatea lui, m'a deosebit 

niciodată ideea de patrie, de ideea de libertate şi tocmai 
deaceea a fost acuzat de trădare şi de intenţii dictatoriale! 

Reprezentant al ideei naționale, Gambetta a fost însă 
adversarul înverşunat al politicii de agresiune. Tot- 
deauna a predicat o politică de conciliere, care a de- 
venit — apoi — politica tradițională a republicii. 

Cele zz volume de discursuri și de pledoarii au ră- 
mas, până azi, evanghelia republicanismului francez. 
Acolo, în fiecare filă, este o idee și toate aceste idei sunt 
însăş temelia unei democraţii moderne. De-acolo, au 
luat“pildă toţi sprijinitorii republicii; de acolo începe 
tradiția republicană. 


* 
* + 


Gambetta a fost însă — și un artist. Alphonse Dau- 
det spune că «cetiă tot, se informă despre toate) și are 
perfectă dreptate. Deși covârşit de politică, Gambetta 
a găsit timpul necesar sacrelor emoții ale artei, s'a în- 
conjurat totdeauna de artişti, şi le-a prețuit tovărășia, 
în vremea când — ca și azi — majoritatea politiciani- 
lpr cată numai prietenia prețioasă, dar costisitoare a 
reporterilor marilor cotidiane... 

Artist, umilul fiu al băcanului din Cahors rămâne 
una din figurile marilor oratori. Arta aceasta, din ce 
în ce mai discreditată, a fost cultivată cu o nobilă pa- 
siune de «tribunul» care. înțelegeă valoarea cuvântului 
şi rolul important al ideei generoase închisă într'o 
frază Sonoră». 

Pentru aceste însuşiri rare, Gambetta a rămas în 
galeria marilor conducători, acola unde rămân atât de 
puţini, atât de puţini... 


z2 Maiu — 24 Septemvrie 1923. 

